Varsa © VRL-02207 & Lineart © jiphorse\nOrange Wood's Lovemix Z EV-II, 2 Star Prospect, FC\nRotu, skp zangersheide, tamma\nSyntymäaika 13.05.2018, 8v\nSäkäkorkeus, väri 168 cm, tummanruunikko (EE/Aa)\nRek. numerot VH19-272-0015, PKK3001\nPainotus, taso esteratsastus, 150 cm / heB\nLovely on pippurinen tapaus, vähän sellainen riekkuja, joka tahtoo tehdä oman päänsä mukaan. Nimestään huolimatta sitä ei varsinaisesti voi kutsua kullannupuksi, vaan Lovely on kuin miinakenttä: sohaiset väärään paikkaan ja johan räjähtää! Tammavarsaksi sillä on aikamoinen ego ja Lovelyn ärsyttäviä puolia on muun muassa narun päässä pomppinen holtittomasti - se, kun ei oikein halua seurata taluttajaa, vaan mennä minne itseä huvittaa. Yleispätevä hoito-ohje voisi olla: Älä yllytä sitä.\nLovely on kärsimätön ja herkkähipiäinen tamma, joka ei juurikaan pidä ihmisen turhasta lähentelystä. Hampaat vilkkuvat vähänväliä, jos satut olemaan hieman liian kovakourainen, eikä satulaa todellakaan saa liian kovaa kiristää. Siinä missä tammalta löytyy iso ego ja itsenäisyyttä, sillä on myös se prinsessapuoli, joka kuitenkin rakastaa tehdä hoitajansa päivästä pahimman painajaisen kylpemällä mudassa heti kun tarhaan pääsee. Eläinlääkäri ei myöskään pääse helpolla, mutta meidän lääkäri onkin aika tarmokas ja paksunahkainen, eikä Lovely ole monesti päässyt kiukuttelemaan. Kengittäjäkin yrittää parhaansa...\nRatsuna Lovely on osoittanut potentiaalinsa esteradoille jo nuoresta iästä, vaikka se onkin täytynyt kaivaa esille suurin ponnistuksin. Tamma ei ole yhteistyökykyisimmästä päästä, mikä tekee siitä melko hankalan hevosen ratsastaa, mutta pikkuhiljaa se oppii työnteossakin hauskuuden. Muutamilta pukeilta ei kuitenkaan vältytä...\nEnsimmäinen kappale © VRL-02207, loput © omistaja\ne. Mozaic v.d. Zelos\nwestf, 168cm, rn (chimera)\nKTK-III, PP-MVA, VIP MVA, Fn, VPVL-III, FC ei. Morgenpracht\nwestf, 170cm, m eii. Morgensonne\nwestf, 167cm, trn eei. Jeronimo\n03.09.2019 - Ratsastuskuva, Hukkapiilo - tuom. Arnika - KP\n01.11.2019 - Vapaa kuva muille hevosille, Saariston hevosopisto - tuom. Anne - EM: liike\n10.10.2018 - Söpikset, Maybeck Stud - tuom. Cery - 7/12\nEV-II - 31.01.2019 - 7p + 9p + 5p + 4p + 3p + 4p = 32p.\nHannaby Young Stars - 05.05.2020 - 5p + 10p + 4.5p + 3p + 6p = ka 5.7\nOrange Woodin Paras Kasvatti - 04.06.2020 - 9p + 4p + 2p + 0,5p + 0p + 30p = 45,5p.\nERJ: 1635.00 p. (vt. 4 / 9)\nTavoitetaso 150 cm\nko Helppo B, re 150cm, me 110cm Hyppykapasiteetti ja rohkeus: 747.79 p.\nKuuliaisuus ja luonne: 887.21 p.\n26.07.2020 Mandelbacke Power Jump 2020 ERJ PJ-arvoluokka 140 cm 54/54\n25.07.2020 Mandelbacke Power Jump 2020 ERJ Erikoisluokka 140 cm 23/54\n27.07.2019 Auburn Estate Power Jump 2019 ERJ PJ-arvoluokka 120 cm 2/52\n26.07.2019 Auburn Estate Power Jump 2019 ERJ Erikoisluokka 120 cm 20/37\nEsteratsastus (villit), 5 sijaa Esteratsastus (alaiset), 0 sijaa\n13.05.2019 - Virtuaalitalli Päikesaari - 80 cm - 5/6\n13.05.2019 - Virtuaalitalli Päikesaari - 100 cm - 1/6\n03.07.2019 - Virtuaalitalli Päikesaari - 100 cm - 15/18\n03.07.2019 - Virtuaalitalli Päikesaari - 120 cm - 2/15\n04.05.2020 - Hannaby Hanami Week - 110 cm - 34/36\n09.05.2020 - Hannaby Hanami Week - 120 cm - 24/34\n25.09.2020 - 3. Kalla Cup 2020 - 130 cm - 7/27\n25.09.2020 - 3. Kalla Cup 2020 - 140 cm - 1/19\n21.-23.05.2021 - PJ Kvaalikilpailut - 130 cm - 8/20\n21.-23.05.2021 - PJ Kvaalikilpailut - 140 cm - 14/19\n21.-23.05.2021 - PJ Kvaalikilpailut - Extra 140 cm - 5/20\n01.07.2021 - Paris SIM Jumping Week - 145 cm - 12/46\n03.07.2021 - Paris SIM Jumping Week - 145 cm - 8/44\nOrange Woodilaiset kokoontuu 04.06.2020; kasvattajan teksti tapahtumasta osallistujille, kirjoittanut VRL-02207\nLovelysta oli tullut siro ja erittäin lupaava estehevonen. Oli ollut vain jouhikarvan varassa, ettei se olisi voittanut viime vuoden Power Jumpissa – mikä tietysti ilahdutti ylpeää äidinsydäntäni suuresti. Tiesin jo Lovelyn ollessa varsa, että tammalla tulisi olemaan käsittämätön estekapasiteetti, mutta se, saisiko joku siitä irti mitään hyödyllistä (tamma oli sangen tuittupäinen), oli toinen juttu. Hieno menestys kilpakentillä kuitenkin kertoi jo tarpeeksi. Kokeneen ratsastajan käsissä Lovely sipsutti ja sieraimet laajenneina kiljahteli. Se oli sen tapa flirttailla oreille.\nLovelyn ja Kissin yhteinen estevalmennus 11.05.2019, valmentajana VRL-02207\nSe kerta, kun Lovely antautui - päiväkirjaa 19.02.2019\nOli harvinaisen lämmin ilma tammikuuksi Manchesterissa. Oli 12 astetta lämmintä ja vettä satoi kaatamalla. Siihen kun lisää vielä loskan saa aika karmivan sään. Ja sitä Andromedan tilalla elettiin. Kaikki hevoset olivat kotona ja viimeisiä oltiin viemässä sisälle yötä viettämään.\nLuna oli tekemässä iltatallia taas vaihteeksi tultuaan kotiin pariksiviikoksi Belgiasta. Hän suuntasi Lovelyn tarhalle, jossa tamma sai asustaa yksin rajusta käytöksestään johtuen. Tamma oli kierimässä maassa ja yltäpäältä mudan peitossa. Riimua ja loimea hädin tuskin erotti tamman ruskeasta karvasta. Luna huokaisi ja avasi sähköllä varustetun puisen portin, livahtaen nopeasti sisälle ja sulkien kulkuväylän takanaan. Ilkikurisen tamman kanssa sai olla varuillaan joka ikinen sekunti.\nLuna odotti portilla hetken, josko nuori hevonen päättäisi kerrankin tulla ilman vastustelua, mutta ruunikko vain kierähti seisomaan ja tuijotti takaisin.\n"Tulisitko tänne, jooko? Lensin eilen kotiin, enkä jaksaisi tapella kanssasi. Pääsisit sisälle kuivaan ja lämpimään, loimi pois ja kaikkea. Miltä kuulostaa?" Luna puheli lempeästi, tarjoten pienen hymyn nuorelle tammalle. Hevonen hörähti, korvat osoittaen mielenkiintoa ihmisen puheelle. "Voin kyllä jättää sinut tännekin", nainen tarjosi, kohtauttaen olkapäitään.\nTamma taisi tajuta, että se oli viimeinen mahdollisuus totella, joten se käveli portille vapaaehtoisesti, antaen Lunan kiinnittää naru riimuun.\nMatkalle tallille, Luna piti lujasti riimunnarusta kiinni, odottaen sitä hetkeä kun tamma päättäisikin ottaa asiat omiin kavioihinsa, mutta sitä ei tapahtunut. Kaksikko pääsi karsinaan asti lähes turvallisesti, jos ei loskaan liukastumista ja lätäköiden kaartamista laskettu.\nTäydellisen epäonnistunut estevalmennus 20.02.2019\nTähän asti Lovelyn kanssa oltiin työskennelty vain sileällä, puomien kanssa ja korkeintaan pienillä kavaleteilla. Tänään kokeiltaisiin jotain uutta. Valmentajana toimisi Jacqueline, tallin pääestevalmentaja, joka työskenteli paljon Lunan ja hänen hevostensa kanssa. Jacqueline tunsi myös Lovelyn ja oli itsekin ratsastanut tammalla muutamaan otteeseen saadakseen paremman tuntuman valmennettavaansa.\nLuna oli tehnyt Lovelylla pienen maastolenkin erään tallin ratsuttajan kanssa tasoittaakseen tamman keskittymistä ja päästäkseen eroon hevosen ylimääräisestä energiasta ennen varsinaista treeniä. Lovely vaikutti melko rennolta pienen metsässä irrottelun jälkeen, mutta pääsi pian jyvälle kaksijalkaisten varsinaisesta suunnitelmasta nähdessään kaksi estettä maneesissa.\nLuna toivotti huomenet valmentajalleen ratsastaessaan ruunikon maneesin ovista sisään ja he päättivät ryhtyä heti toimeen. Luna keräsi ohjat ja lämmitteli tamman ravissa saadakseen sen koottua hieman paremmin. Lovely oli oppinut nopeasti ja kehittynyt harvinaisen pitkälle nuoresta iästään ja hankalasta luonteestaan huolimatta, minkä takia ensimmäinen varsinainen estevalmennus pidettäisiin jo nyt.\nMitään ihmeellisempää ei tehtäisi, vain harjoiteltaisiin lähestymistä, oikeaa hyppykohtaa, vauhtia, pidätteisiin reagoimista ja keskittymistä, joka tuntui erityisesti olevan hukassa tänään. Lovely vaikutti innostuneelta ja uteliaalta, mutta sivuutti tehtävän ja avut täysin. Kerran tamma rynni lähes esteen läpi, kielsi monta kertaa, eikä esteiden yli päästy siististi kuin ehkä kerran tai kaksi. Pidätteisiin Lovely vastasi pukittamalla, eikä valmennus lopulta kestänyt kuin päälle 40 minuuttia. Harva hevonen näytti yhtä tyytyväiseltä täydellisen epäonnistumisen jälkeen, kuin Lovely...


Suomalaisuus - mitä se on ? - Jarmo Jussi Kanerva\n2017-05-20 admin\tSuomi, Taide\nSuomalaisuus on ne, jotka kuuluvat ryhmään ja työskentelevät sen hyväksi. Hyvä me!\nSe on verkostoitunutta kulttuuria ja osaamista, interaktiota muiden kanssa.\nSuomen alueella on ollut pitkään oma kielensä, paljon pidempään kuin ruotsia on puhuttu. Suomen alueen valtaanotto on kehittänyt, mutta myös jarruttanut suomenkieltä ja sivistystä, esim. johdon sensuurin takia ja ettei ollut suomenkielistä korkeaa opetusta välillä eikä rahvas päässyt runoilemaan. Kuitenkin 80 % puhui suomea. Tutkitusti suomalaiset ovat Euroopan älykkäimpiä ÄO testissä. Tarvittiin myös sisua, luupäisyyttä yrittämään vaikka raivata surkeaa maata ja vallan ohjauksessa. Luultavasti älyä vaadittiin ankarassa ilmaastossa,mm. suunnitteluun.\nMaanviljetys ei ollut aluksi tärkeää kun luonnosta sai kaiken muutenkin. Metsästys ja turkikset oli elinkeinoja ja vientituotteita. Puuta oli saatavilla ja siitä tehtiin talot ja muut pitkään, ja ne on hävinneet ajassa. Puukausi on kestänyt tuhansia vuosia ja jatkuu edelleen. Suomalaiset ovat melko insinöörikansaa, tekijöitä ja suunnittelijoita, olosuhteiden pakosta. Sen tuotteet ovat edelleen päävientituotteita.\nTietotekniikalle itäinen maareitti oli tärkeä. Luultavasti raudanvalmistus ja damaskointi tuli sitä kautta.\nSaattaa olla että Suomen Sampo oli kirjokannet, aikansa korkeaa teknologiaa, damaskoitu metalli, puukot ja miekat, joiden alkuperää on ihmetelty. Kauppa toi 9 hyvää. Kalevala kertoo Lapin suon järvimalmista ja emokallliosta, joka siis löytyy. Kirjokansi, puukkokulttuuri oli arvossaan, myös emännillä. Konepajatuotteet on edelleen tärkeitä.\nRaudan synty http://www.kaapeli.fi/maailma/kalevala/YHDEKS%C4S.html\nSampo eli kirjokansi oli ihmekone, joka tekee rahaa, viljaa ja suolaa.\nYksi merkittävä tuote oli terva, high tech tuote, jota ilman löytöretket olisi jäänyt tekemättä. Radio- ja tietotekniikkaa on nykyään juttua, NMT ja GSM -muodossa ja digitaaliset tietoliikennejärjestelmät, arktinen merenkulku jäänmurtajineen jne. erikoisalat.\nSuomalaiseen mytologiaan kuului heliosentrinen maailma, eli aurinkokeskeinen, jossa maa pyöri pohjoispaalun ympäri. Paalu ylsi pohjantähteen. Tätä teemaa on noitarummuissa, muinaisilla tietäjillä ja noidilla. Erään teorian mukaan jätinkirkot ( N 2500 ekr.) toimivat kalentereina. Maailman katsottiin rakentuneen isossa jysäyksessä rautamunan rikkoutuessa. Samalla syntyi eri aineet, kuten vesi ja ilma.\nTietäjiä ja tietoa pidettiin suuressa arvossa. Suomalaisista puhutaan mm. Norjan ja nykyisen Irlannin saagoissa.\nYksi historiallinen ihme on, miksi ja miten Euroopan viisain kansa nostaa tällaisen poliitisen eliitin johtoon vuosi toisensa jälkeen eikä vaadi parempaa. Ehkä masokistisuus ja melankolia kuuluu kulttuuriin tai kilpirauhastoiminnassa, D-vitamiinin ja muun saannissa tai muussa on nykyaikana jotain virheitä. Kofeinia ja piristeitä käytetään laajasti. Entinen ruokavalio oli monipuolisempaa. Myös suuri puritaanien ja besserwissereiden määrä ihmetyttää. Moni uskoo rehellisyyteen ja kaikkeen mitä julkisesti sanotaan, eli seuraa muotia kuuluaisesti. Ehkä totteleminen on suomalaisuutta. Ja miksi aina haukutaan omia, vaikka se haittaisi itseä. Vieraskoreus ja nöyristely yltää sairauteen asti, haittaa itseä. Se on suomalainen piirre. Vähätellään omaa kulttuuriakin ja samalla itseä.\nLisään tätä juttua lisää kun selviää lisää, mitä suomalaisuus on. Käsite tuntuu olevan aika kadoksissa, näin Suomen 100-vuotisjuhlavuotena. Ainakin se on pitkiä yhdyssanoja ja käsitteitä ja jälkiliitteillä taivutuksia. Kielikin muuttuu. Asioita, joilla on tulkittu sumerien nuolenpääkirjoituksia ja Ruotsista löytyneitä riimuja. Ehkä maailma on verkottuneempi kuin uskommekaan.\nTuohikirjeet, ensimmäiset kirjoitukset, n. v. 1240 https://fi.wikipedia.org/wiki/Tuohikirje_292\nLiittyvä aihe: Kaivoslaki pitää korjata (2014-07), mitä mä sanoin, https://kanerva.eu/fi/?p=367\nPeukuta, jos artikkeli kiinnosti.


Haavikonkuja 5 – Kotiankkuri\n144,0 m² | 129 500,00 €\nPinta-ala 144,0 m²\nMyyntihinta 129 500,00 €\nMuut kustannukset Vedelle huoneistokohtaiset mittaukset; laskutus todellisen kulutuksen mukaan. Sähkö taloyhtiön kautta, laskutus kulutuksen mukaan\nTilojen kuvaus Huoneistossa on reilunkokoinen uima-allas. Allasosaston yhteydessä pukuhuone. Tilassa on kaakeloidut seinät ja laatoitettu lattia. Allasosastolta käynti suoraan huoeiston aidatulle takapihalle.\nTontin pinta-ala 5 756,0 m²\nTaloyhtiön nimi Asunto Oy Haavikonkuja 5\nIsännöitsijän yhteystiedot AM-Isännöinti/Arja Mättö Pirtinranta 6, 78200 Varkaus p. 040 1882 662\nHuolto Koneurakointi Timo Leväinen on hoitanut lumityöt ja hiekoituksen.\nTaloyhtiöön kuuluu Sauna, Jäähdytetty kellari, Urheiluvälinevarasto\nTehdyt remontit - 2018 Lumiesteet katon molemmin puolin - 2017 Ilmastointikanavien korjaus ja puhdistus, liesituulettimien asennus - 2016 Taloyhtiön asbestikartoitus - 2016 Runkoviemärin painehuuhtelu ja kuivaus - 2016 Ilmastointikanavien puhdistus - 2015 Käyttövesiputkiston uusiminen - 2010 Piha-aitojen uusiminen - 2009 Taloyhtiön katon maalaus - 2007 Ulko-ovien uusiminen - 2004 Asunnon A9 sisäremontointi - 2004 Taloyhtiön ikkunapuutteiden ja kivijalan maalaus\nTulevat remontit Taloyhtiön kunnossapitotarveselvitykseen kirjattu: - auringon puolen seinien korjaustyö - otsalautojen korjaus/uusiminen - ikkunaremontin kartoittaminen\nEnergialuokka Laadittu: 4.12.2014 Voimassa: 3.12.2024 Laatija: Suhonen Ilkka/Savon Rakennustutkimus Oy\nKuvaus Keittiön seinäpinnat tapetoitu, lattia korkkilaattaa. Varusteena jääkaappi, pakastekaappi, keraaminen liesi, liesituuletin (huippuimuri katolla) ja astianpesukone. Kaapistoissa pyökkiset ovet.\nKuvaus Reilunkokoinen kylpyhuone, jossa kaakeloidut seinät ja laatoitettu lattia. Kylpyhuoneen yhteydessä on seinämällä suihkutilasta erotettu kodinhoitotila, jossa paikka pesukoneelle ja kaapistoja. Pesuhuoneen yhteydessä on myös wc-toiminnot (erotettu muusta tilasta seinämällä).\nKuvaus Tilava löylyhuone, jossa paneloidut seinät ja laatoitettu lattia. Heti valmis -sähkökiuas.\nKuvaus Erillisessä wc-tilassa kaakeloidut seinät ja laatoitettu lattia. Kaapistoja. WC-toiminnot myös pesuhuoneen yhteydessä.\nKuvaus Avara olohuone, jonka seinäpinnat tapetoitu. Parkettilattia. Huoneeseen mahtuu hyvin myös suurempi ruokailuryhmä.\nKuvaus Huoneistossa on alunperin ollut kolme erillistä makuuhuonetta. Kaksi huonetta yhdistetty yhdeksi todella suureksi makuuhuoneeksi. Tässä huoneessa tapetoidut seinät ja laminaattilattia. Kaapistoja. Huone on jaettavissa helposti takaisin kahdeksi erilliseksi huoneeksi. Pihanpuoleisessa makuuhuoneessa tapetoidut seinät ja muovimattolattia. Vaatehuone tämän huoneen yhteydessä. Lisäksi kaapistoja.\nNäkymät Olohuoneesta, toisesta makuuhuoneesta ja allasosastolta näkymät takapihalle, keittiöstä ja makuuhuoneesta sisääntulopihan suuntaan.\nKoulut Waltterin koulu alle 1,5 km. Lukio ja ammattioppilaitokset n.0,5 km\nPäiväkodit Taulumäen päiväkoti alle 2km\nPalvelut Taulumäelle matkaa n. 2km


Lukijalta: Ongelmia ei ratkaista sillä, että ihmisiä siirtyy tai siirretään maasta ja maanosista toisiin - Kymen Sanomat\nLukijalta: Ongelmia ei ratkaista sill...\nJulkaistu 15.5.2019 18:48\nLukijalta: Ongelmia ei ratkaista sillä, että ihmisiä siirtyy tai siirretään maasta ja maanosista toisiin\nKuinka moni on sitä mieltä, että nykyisenlainen turvapaikkajärjestelmä pitäisi lakkauttaa ja siirtyä auttamaan ihmisiä lähtömaissa ja pakolaisleireillä? Kuinka moni on sitä mieltä, että järjestelmä luo epävakautta ja turvattomuutta koko Eurooppaan?\nItse olen molemmissa tapauksissa kyllä vastauksen kannalla. Silloin apua myös kyetään antamaan paljon suuremmalle joukolle, eikä sitä saa vain harvat ja valitut.\nOngelmat eivät ole ratkenneet sillä, että Eurooppa tarjoaa turvaa tänne pyrkiville turvapaikanhakijoille. Niitä ei ratkaista sillä, että ihmisiä siirtyy tai siirretään maasta ja maanosista toisiin, kuten tilanne on kiintiöpakolaisten kohdalla. Koko järjestelmä synnyttää uusia ja uudenlaisia ongelmia.\nVesa Levonen, eurovaaliehdokas, (kp.), Kotka


Arnold Schwarzeneggerin poika harjoitteli poseerausta – kuin ilmetty isänsä – Stara\nFitness Lifestyle Viihdeuutiset 10.4.2020, 22:20 · Annukka Heikkilä\nKalifornian entisen kuvernöörin Arnold Schwarzeneggerin aikuistunut poika Joseph Baena on alkanut vuosi vuodelta muistuttamaan enemmän isäänsä. Moni on kiinnittänyt samankaltaisuuteen huomiota etenkin sen jälkeen kun 22-vuotias nuori mies kiinnostui kehonrakennuksesta.\nJoseph Baena on alkanut treenaamaan tosissaan. Kehonrakennuksesta isänsä tavoin innostunut Baena on hämmästyttänyt sosiaalisessa mediassa seuraajiaan huimalla kehityksellä, jota Baena on reilussa vuodessa saanut aikaiseksi. Kehitys ei kuitenkaan ole ihme, koska hänen isältään poika on varmasti saanut hyvät opit ja roimasti motivaatiota.\nJoseph Baena treenaa toisinaan kuntosalilla myös isänsä kanssa. Tällä hetkellä kuntosalien ollessa koronaviruksen vuoksi kiinni Baenan mukaan on täydellinen aika keskittyä harjoittelemaan poseerausasentoja, joita tarvitaan lihasten esittelemiseen kehonrakennuskilpailuissa.


Korkeasaaren Villieläinsairaalassa sirkuttaa tällä hetkellä noin neljäkymmentä tervapääskyn poikasta. Tilanne on poikkeuksellinen, sillä tavallisesti koko kesän aikana hoitoon tulee vain parikymmentä tervapääskyä. Tänä kesänä hoitoon on tuotu jo 117 tervapääskyä. Kaupungeissa tervapääskyt pesivät tyypillisesti kattorakenteisiin, jotka kuumenevat auringon porottaessa, jolloin poikaset pyrkivät pois pesästä eivätkä maahan pudottuaan selviydy ilman ihmisen apua. Suurin osa pääskypotilaista tuotiin hoitoon hellejakson aikana.\n”Tämä on mukavaa ja palkitsevaa työtä”, sanoo biologian opiskelija Tuomas Sahlberg, joka on jo toista kesää vapaaehtoisena tervapääskynhoitajana. ”Näytän uusille vapaaehtoisille oikean tekniikan poikasten ruokintaan. Se vaatii aina hieman harjoittelua, kun poikasen nokka on niin pieni ja heiveröinen. Jokainen poikanen asuu omassa pahvilaatikossaan, jonka päälle merkitsemme potilastiedot. Meillä on myös ensiapuosasto, jossa on enemmän huomiota tarvitsevia pieniä ja loukkaantuneita potilaita. Suurin osa poikasista alkaa onneksi olla jo isompia, mutta hommaa riittää vielä ainakin ensi viikoksi.”\nTervapääskyjä vapautetaan villieläinsairaalan pihasta nyt päivittäin. Poikanen on valmis aloittamaan itsenäisen elämän, kun sen siiven mitta on noin 16 senttiä ja lintu on sopivan painoinen. Vapautettavat poikaset ovat pääasiassa yli 40 gramman painoisia. Usein poikasen käytöksestä huomaa, kun se on valmis itse lentämään. Poikaset rengastetaan ennen vapauttamista, jotta niiden vaiheista voidaan saada tietoa. Kun nuori tervapääsky pääsee ensi kerran siivilleen, se voi lentää kaksikin vuotta keskeytyksettä.\nMeasuring the wings of common swift in Wildlife hospital\nInspecting common swift in Wildlife hospital


Unelmaloistoa: Täytetyt chilit\nOm om om. En muista missä törmäsin näihin mutta pakko oli kokeilla heti. Kaupasta paketti chilejä (prismasta löysin myöhemmin irto chilejä ja jalopenoja myynnissä). Tuorejuustoa ja pekonia.\nPäädyin savuiseen bbq tuorejuustoon. Chileihin koko pituudeltaan viilto, josta oli lusikalla helppo kaapia siemenet pois. Tämän jälkeen chilit täyteen juustoa ja kieputus pekoniin. Uuniin 200 astetta niin kauan kuin pekoni näyttää rapsakalta tai ees kypsältä jos ei rapeasta tykkää.\nOlivat kyllä ihan super hyviä. Vähän juusto tuli ulos mutta onneks sisällekin jäi jotain.\nJa sitten chiliäkin hotimmat jalopenot.\nTunnisteet: herkkuja, kokkailu\nAnu T - Arjen timantteja 7. elokuuta 2014 klo 0.01\nTäältähän löytyy vaikka mitä! Meillä pukkaa valtavasti chilejä kasvihuoneesta ja olen ollut ihmeessäni, mitä niistä voisi tehdä. Tämä resepti menee takuuvarmasti kokeiluun. Kiitos kun jätit blogisi osoitteen blogini FB-sivulle, että löysin tänne <3\n-89 9. elokuuta 2014 klo 17.36\nHieno että chileillesi löyty ohje. Ite harmittelin etten tänä vuonna chilejä kasvattanut, kun tän ohjeen bongasin. no ens vuonna sitten :) Kiva että täältä mun blogista löyty muutakin luetavaa.


Tupun tupa: Lohivoileipäkakku\nLopultakin sain teille kirjoitettua tämän voileipäkakun reseptin.\nOn muka ollut niin työläs kirjoitettava, että olen aina lykännyt kirjoittamista tuonnemaksi.\nMutta nyt on ensimmäinen voikkari pian tuutista ulos.\nTämän voileipäkakun teinkin perinteiseen tapaan tuo kinkkuvoikkari, joka tulee päivänä muutamana ulos on hieman erilailla tehty versio voileipäkakusta. Melkeinpä samoin aineksin tosin.\n6 kpl ruis paahtoleipää\n6 kpl vaaleaa paahtoleipää\n400 g tuorejuustoa maun mukaan (minulla ruohosipulin makuista)\nkurkkua, tomaattia, kylmäsavulohta ja tilliä\nPaloittele kala hienoksi. Sekoita tuorejuustot, ranskankerma ja pikkelssi notkeaksi tahnaksi. Sekoita sitruunamehu, tilli ja pippuri juustojen ja lohen kanssa tahnaksi.\nLeikkaa paahtoleivistä reunat pois. Kostuta pohja ja levitä reilusti täytettä päälle. Nosta seuraava osa päälle, kostuta ja täytä. Täytä viimeinen väli samalla tavalla.Laita kakku lautasen päällä muovipussiin ja anna vetäytyä yön yli jääkaapissa.\nVaahdota smetana kevyesti kuorrutusta varten. Notkista tuorejuusto ja sekoita smetanan kanssa yhteen. Levitä kuorrutus kakun päälle ja reunoille. Koristele mieleiseksesi.\nat lokakuuta 31, 2013\nAada torstaina, lokakuuta 31, 2013 2:23:00 ip.\nOi nams! Näyttää ihan mielettömän maukkailta. :)\ntupun tupa perjantaina, marraskuuta 01, 2013 7:36:00 ap.\nKiitos Aada, itsekin tykkäsin, että voileipäkakku onnistui yli odotusten.\nAnonyymi perjantaina, marraskuuta 01, 2013 12:37:00 ip.\nKiitos ihanasta blogista, se on hyvin toteutettu, inspiroiva ja kaunista katseltavaa.Sainkin ajatuksen siihen sopivasta postausideasta. Mikäli olet avoin ehdotuksille, kerron mielelläni lisää ideastani! Minuun saat yhteyden sähköpostitse iida.rajala@nordicmediacrew.com.\nSi-si siivotaan eikä leikitä ollenkaan...\nHirvenjauhelihapullat ja -pihvit\nNina Lincolnin juustokakku\nUunilohta kahdella tapaa\n43 Viikon ruokalista\nVihersalaattia ja savusiikaa\nRapeat kalkkunapihvit ja chilikastike\nJuustoinen pastavuoka ja porkkana-appelsiinisalaatti


Kuinka erottaa keräilykappaleet antiikista? - editionsatlas.fi\nSinällään arkipäiväinen esine, josta pyydetty hinta kuitenkin ylittää roimasti nimellisarvon. Näin voitaisiin yhdellä lauseella yksinkertaistettuna ilmaista, mikä on yhteistä antiikkiesineellä ja keräilykappaleella. Antiikin tarkka määrittely on kuitenkin suhteellisen jyrkkä: joidenkin eksperttien mukaan antiikkiesine on aikansa taidonnäyte, jonka on oltava lisäksi erinomaisessa kunnossa, kun taas toiset laajentavat antiikin määrittelyn mihin tahansa yli satavuotiaaseen esineeseen. Keräilykappaleet ovat puolestaan lähes poikkeuksetta alle sadan vuoden ikäisiä, minkä lisäksi mikä tahansa asia tai esine voi olla keräilykohde – esimerkiksi antiikki.\nSekä antiikkiesineen että keräilykappaleen arvoon vaikuttavat esineen ikä, kunto, harvinaisuus ja kysyntä. Antiikkiesineissä tärkeänä toimijana ovat myös esineen alkuperä ja historiallinen arvo, kun taas keräilykappaleissa painottuu esineen harvinaisuus tai muu ainutlaatuisuus, esimerkiksi yhteys johonkin historialliseen tapahtumaan tai julkisuuden henkilöön. Lisäksi antiikkiesineen voidaan olettaa olleen käytössä, kun taas keräilyesineen arvo saattaa joissain tapauksissa romahtaa mikäli se on otettu ulos pakkauksestaan. Pakkaus voi myös olla todiste esineen aitoudesta, ja pakkaus voi itsessäänkin olla keräilemisen arvoinen. Tämä pitää paikkaansa etenkin yhdessä nykypäivän suosituimmassa keräilyharrastuksen muodossa, eli pienoismallien keräilyssä. Autot, bussit, lentokoneet ja helikopterit ovat jokapäiväisessä käytössä kaikkialla ympärillämme. Ne ovat lisäksi siinä ainutlaatuisessa asemassa, että meillä jokaisella on niistä muistoja: lapsuuden automatkat, jokavuotiset rallikilpailut, ylitsemme lentävät koneet, joista harvoin osuu peräkkäin kaksi samanlaista.\nMikä sitten antaa esineelle sen arvon?\nTodellinen arvo on aina henkilökohtainen, ja kokoelman arvo on suurempi kuin osiensa summa. Keräilijälle oma kokoelma on usein korvaamaton, sillä jokainen esine pitää sisällään sen etsimisen jännityksen ja löytämisen ilon, sekä sen tyytyväisyyden, jonka keräilijä tuntee katsellessaan karttuvaa kokoelmaansa. Monille keräily yhdistyy myös elämäntapaan: autoharrastaja voi laajentaa ajoneuvoja kohtaan kokemaansa kiinnostusta pienoismallien kautta, ja oppia niin uutta sekä omasta autostaan että sen historiasta. Tiellä liikkuessa etenkin kesäisin on myös mahdollista bongata harvinaisempia malleja, jotka antavat inspiraation seuraavalle keräilykohteelle, tai jotka saattavat jo löytyä kokoelmasta.\nOn täysin yhdentekevää, mikä kokoelman arvo on ulkopuolisen silmissä: jo itse harrastaminen tuo elämään niin paljon mielekkyyttä, että se oikeuttaa harrastuksen jatkamisen. Muista keräilijöistä harrastaja löytää aina samanhenkisiä ihmisiä jotka näkevät kokoelmassa pintaa syvemmällä piilevän arvon.


Tuotteet - Suomen Graniittikeskus Oy\nNäyttävä ja ajaton kivi soveltuu kestävyytensä vuoksi erinomaisesti rakennusten ulkopintojen rakennusmateriaaliksi haastavissakin sääolosuhteissa. Yleisimmät käyttökohteet ovat julkisivut, sokkelit ja ulkoportaat.\nKiven luonnostaan kaunis ulkonäkö sekä monipuoliset muotoilu- ja pintakäsittelyvaihtoehdot takaavat onnistuneen lopputuloksen, oli kyseessä sitten sisälattiat, seinät, portaat, penkit, pöydät, keittiö- tai kylpyhuonetasot, boordit, laatat tai altaat.\nYmpäristö- ja infrakivet\nKiven ylivertaiset ominaisuudet tekevät siitä ympäristö- ja infrarakentamisen perusmateriaalin, josta valmistetaan noppa-, nupu ja reunakivet, pollarit, muurit, siltaverhoukset sekä ulkokalusteet ja ikkunapenkit.\nTutustu alta kotimaisilta yhteistyökumppaneiltamme saataviin kivilaatuihin ja pintakäsittelyvaihtoehtoihin.\nKauttamme on myös saatavilla kaikki muut kivilajit tarpeenne mukaisesti. Ota yhteyttä, niin kerromme lisää!\nTaivassalon Punainen kiillotettu\nTaivassalon Punainen mattahiottu\nTaivassalon Punainen poltettu\nTaivassalon Punainen ristipäähakattu\nTaivassalon Punainen lohkottu\nYlämaan Vihreä mattahiottu\nYlämaan Vihreä poltettu\nYlämaan Vihreä ristipäähakattu\nYlämaan Vihreä lohkottu\nKotkan Punainen kiillotettu\nKotkan Punainen mattahiottu\nKotkan Punainen poltettu\nKotkan Punainen ristipäähakattu\nKotkan Punainen lohkottu\nKorpilahden Musta kiillotettu\nKorpilahden Musta mattahiottu\nKorpilahden Musta poltettu\nKorpilahden Musta ristipäähakattu\nKorpilahden Musta lohkottu\nKurun Punaruskea kiillotettu\nKurun Punaruskea mattahiottu\nKurun Punaruskea poltettu\nKurun Punaruskea ristipäähakattu\nKurun Punaruskea lohkottu\nLiedon punainen kiillotettu\nLiedon Punainen mattahiottu\nLiedon Punainen poltettu\nLiedon Punainen ristipäähakattu\nLiedon Punainen lohkottu\nMaaningan Punertavanharmaa kiillotettu\nMaaningan Punertavanharmaa mattahiottu\nMaaningan Punertavanharmaa poltettu\nMaaningan Punertavanharmaa ristipäähakattu\nMaaningan Punertavanharmaa lohkottu\nLabradoriitti Vaalea lohkottu\nMarmori on maailman tunnetuin ja eräs kauimmin käytetyistä luonnonkivistä. Suurin osa maailmalla käytettävästä marmorista tuotetaan Italiassa, jossa suurin osa siitä myös käytetään.\nKalkkikiviä louhitaan ympäri maailmaa ja käytetään marmorin tapaan rakennusten sisäpinnoissa sillä se on myös huonosti kaupunki-ilmastoa kestävää.\nKalkkikivet koostuvat pelkästään kalsiitista, mutta ovat värivalikoimaltaan hyvin monipuolisia, värisävyjen vaihdellessa vaaleasta mustaan. Koska elollisilla organismeilla on merkittävä osa kalkkikivien synnyssä, on luonnollista, että kalkkikivissä esiintyy yleisesti fossiileja. Mm. fossiileista johtuen kalsiittien pintakuviointi vaihtelee runsaasti, mutta jos fossiileja ei esiinny ovat kalkkikivet tyypillisesti varsin hienorakeisia.\nKauttamme on saatavilla myös kaikki muut kivilaadut, jotka hankimme juuri tarpeenne mukaisesti ja haluamallanne loppujalostusasteella.\nPitkä kokemuksemme kivialalta varmistaa, että tuotteemme ovat aina korkealaatuisia ja käyttötarkoitukseensa soveltuvia. Halutessasi saat kauttamme palvelua suunnittelusta aina asennukseen saakka.\nOsa tuotetiedoista ja -kuvista on saatu suomalainenkivi.fi -sivustolta.


Lähettänyt Niinu klo 16.22\nhttp://tuijankortteilua.blogspot.com 14. heinäkuuta 2013 klo 19.35\nOi oi kun on hyvän näköinen. Varmasti maistukin, kun näkee mitä herkkuja ohjeessa on !\nLaura 15. heinäkuuta 2013 klo 9.45\nUPEA!!! En kyllä millään uskaltaisi kokeilla tätä... hui! minun raidoista ei varmaan tulisi yhtään mitään.\nNiinu ite 15. heinäkuuta 2013 klo 18.04\nTää oli tosi helppoa,Laura! Anna mennä vaan! Mäkin onnistuin, ja ihan ekalla kerralla:)\nPaperia ja lankaa 15. heinäkuuta 2013 klo 17.51\nHilkka 15. heinäkuuta 2013 klo 18.21\nNäyttää niin herkulliselta...nam...nam:-DD\nKiva idea tuo pursotus raidoiksi:)))\nvirkattu lintu 16. heinäkuuta 2013 klo 15.30\nIhanat nuo raidat! Ja vaikuttaa herkulta muutenkin, kiitos reseptistä :)


Ti Helmi 19, 2019 17:01 pm\nAihe: MYYDÄÄN: RST reikälevyä 1,5mm\nRe: MYYDÄÄN: RST reikälevyä 1,5mm\nVielä löytyy reikälevyä.\nSu Tammi 13, 2019 21:27 pm\nHyvä tietää, kiitos! Omassa laitteistossa suurin haaste on saada läpivirtaus stabiiliksi ja lämmöt tasaiseksi mäskin eri reunoissa. Niin kauan kun joutuu hämmentelemään, säätämään ja muutenkin häiritsemään vierteen virtausta ei PIDin supertarkalla toimimisella ole niin väliä :) Pelkällä vedellä tai...\nSu Tammi 13, 2019 16:32 pm\nVesivaipan veden voisi lämmittää muutamalla vastuksella, nopeasti pelkäämättä mäskin palamista. Mutta voi olla kaikesta huolimatta aika huono hyöty, eikä haittaa yhtään unohtaa tätä vaihtoehtoa. Mäskin sekoittamiseen on moottori valmiina. Kaksi poltinta siis pohjaan, täytyy vain kokeilla miten jaks...\nSu Tammi 13, 2019 16:22 pm\nVastavirtajäähdyttimen jos tekee putkesta niin siinä olevan sisäputken saa puhtaaksi putkien puhdistamiseen tarkoitetuilla välineillä. Niitä löytyy laidasta laitaan, kaikenlaiseen jynssäimeen jotka menee lähestulkoon minkälaisesta mutkasta läpi hyvänsä. https://cdn3.volusion.com/naxfa.kkydw/v/vspfi...\nSu Tammi 13, 2019 16:08 pm\nMulla 3.0 käytössä, toimii oikein hyvin kunhan ei yritä PWM-ohjausta PID-logiikalla vastukselle (crashaa CPB:n). Reseptien importtausta en ole koskaan kokeillut, harvemmin on niin monta steppiä ettei niitä viitsisi käsin näpyttää. Jos haluut PID:in PWM:llä käyttöön niin addoneissa on sellainen kun ...\nTi Joulu 04, 2018 16:31 pm\nlaittelin viestiä. Levyä on vielä.\nFacebookissa "HOMBRE Helsinki"\nMa Marras 05, 2018 16:56 pm\nMYYDÄÄN: RST reikälevyä 1,5mm\nRosteri reikälevyä olisi kaupan. Levyn paksuus 1,5mm ja reiän koko 2,5mm. Sopii hyvin valepohjaksi mäskäyskattilaan. Tähteellä olevasta palasta saa joko 3kpl 50cm x 50cm palasia tai 1kpl 50cm x 50cm ja 3kpl 50cm x 33cm. Levyistä voidaan haluessasi leikata n. pyöreitä giljotiini+nakertaja yhdistelmäl...


Palkkalaskelma – Palkkaus.fi\n26. elok. 2019, 12.28\nTyönantaja on velvollinen palkanmaksun yhteydessä antamaan työntekijälle palkkalaskelman (käytetään arkikielessä myös nimeä palkkakuitti).\ntyönantajan nimi ja toimipisteen sijainti\nperustiedot työsuhteesta (mm. alkamis- ja päättymispäivä)\npalkka, mahdolliset lisät ja korvaukset, ja niistä toimitetun ennakonpidätyksen määrä\nSairausvakuutuksen päivärahamaksu on osa työntekijän sosiaaliturvamaksuja ja se maksetaan automaattisesti ennakonpidätyksen yhteydessä. Päivärahamaksun osuus (1,54% bruttopalkasta vuonna 2019) pitää laskea ja ilmoittaa palkkalaskelmassa, jos ennakonpidätys on pidätetty.\nPalkkaus.fi:n kautta maksetuista palkoista tieto palkkalaskelmasta menee automaattisesti työntekijälle sähköpostitse, ja työntekijä voi hakea palkkalaskelman kirjautumalla palveluun. Työnantaja voi myös itse tulostaa tai lähettää palkkalaskelman työntekijälle.


Kenen pitäisi lukea tämä dokumentti?\nAdmin Consolen käyttöön siirtymisen edut\nAdobe-tuotteen järjestelmänvalvojana olet aikaisemmin mahdollisesti hallinnut käyttäjiäsi ja heidän eri tuotteiden käyttöään tuotteiden hallintakäyttöliittymistä. Nyt voit hallita käyttäjiä Adoben Admin Consolen avulla. Tässä dokumentissa kerrotaan hallintanäytön eduista ja opastetaan siirtoprosessin suorittamisessa.\nDokumentti sisältää yhteenvedon vaiheista, joiden avulla voit siirtää käyttäjähallinnan tuotteen käyttöliittymästä Adobe Admin Consoleen. Dokumentissa on linkit toisiin oppaisiin, joista löydät tämän prosessin tarkemmat ohjeet.\nTämä dokumentti on suunnattu seuraaville hallinnollisille rooleille.\nNäiden roolien nimet voivat vaihdella hallitsemasi tuotteen mukaan.\nTuotteen järjestelmänvalvojat, jotka ovat vastuussa käyttäjähallinnasta. Tähän rooliin kuuluvat esimerkiksi seuraavat tehtävät:\nkäyttäjien lisääminen tuotteeseen ja henkilöiden kutsuminen tuotteen käyttäjiksi\nkäyttäjien ominaisuuksien muokkaaminen\nTuotteen hallinnoijat, jotka ovat vastuussa tuotteen eri ominaisuuksien käyttöoikeuksien määrittämisestä käyttäjille. Tähän rooliin kuuluvat esimerkiksi seuraavat tehtävät:\ntietyn tuotteen ominaisuuden käyttöoikeuksien myöntäminen ja peruuttaminen\ntuotekohtaisten roolien määrittäminen käyttäjille.\nTätä dokumenttia ei ole tarkoitettu loppukäyttäjille. Yleensä siirtoprosessi on loppukäyttäjille näkymätön, eikä se edellytä loppukäyttäjien osallistumista. Järjestelmänvalvojana voit ilmoittaa loppukäyttäjille siitä, miten odotat siirtoprosessin vaikuttavan tuotteen käyttöön.\nMiksi Admin Consoleen kannattaa siirtyä?\nAdobe Admin Consolen avulla voit keskitetysti hallita järjestelmänvalvojia, käyttäjiä, käyttäjäryhmiä, tuotteiden käyttöoikeuksia ja tuotteiden rooleja kaikissa organisaatiosi hankkimissa Adoben tuotteissa.\nVoit delegoida järjestelmänvalvojan tehtäviä luomalla toisia järjestelmänvalvojia. Voit myös määrittää tuotekohtaiset järjestelmänvalvojat jokaiselle organisaatiosi hankkimalle Adobe-tuotteelle. Lisätietoja on artikkelissa Hallintaroolit.\nKun Adobe tuo markkinoille uusia tuotteita ja palveluita, voit nopeasti antaa käyttäjille käyttöoikeuksia uusiin tuotteisiin Admin Consolessa. Voit myös hallita tuotekohtaisia käyttöoikeuksia ja rooleja käyttämällä tuoteprofiileja.\nVoit myös luoda käyttäjäryhmiä hallitaksesi useiden käyttäjien tuotteiden käyttöoikeuksia ja rooleja tuotteissa. Voit yksinkertaisesti luoda käyttäjäryhmiä tarpeidesi mukaan ja sitten määrittää nämä käyttäjäryhmät valittuihin tuoteprofiileihin.\nLisätietoja on Admin Consolessa.\nKeitä hallinnan siirto hyödyttää?\nJos olet järjestelmänvalvoja, Admin Consolessa voit hallita yhdessä käyttöliittymässä kaikkia organisaatiosi käyttäjiä riippumatta siitä, mitä Adoben tuotteita he käyttävät. Voit lisätä uusia käyttäjiä Admin Consoleen käyttäjien organisaatiotunnistetietojen tai Adobe ID:n avulla.\nKatso ohjeet käyttäjien lisäämiseen artikkelista Käyttäjien kutsuminen. Voit myös lisätä useita käyttäjiä .csv-tiedoston avulla. Konsolissa on myös erilaisia erätoimintoja käyttäjien hallintaa varten.\nJos olet tuotteen hallinnoija, Admin Consolessa voit hallita yhdessä käyttöliittymässä kaikkien organisaatiosi käyttäjien tuotekohtaisia käyttöoikeuksia ja rooleja. Kun Adobe lisää uusia ominaisuuksia organisaatiosi käyttämiin tuotteisiin, voit hallita olemassa olevien käyttäjien kaikkia uusia käyttöoikeuksia samassa käyttöliittymässä. Kun organisaatiosi hankkii uusia Adoben tuotteita, voit samassa Admin Consolessa myöntää käyttäjillesi käyttöoikeuksia ja hallita heidän oikeuksiaan ja roolejaan näissä uusissa tuotteissa.\nLisätietoja tuotteiden käyttöoikeuksista ja roolien hallinnasta on artikkelissa Tuotteiden ja profiilien hallinta.\nLoppukäyttäjilläsi on yhdet tunnistetiedot, joita he voivat käyttää kaikissa nykyisissä ja tulevissa organisaatiosi hankkimissa Adoben tuotteissa.\nSaat tuotteessa ilmoituksen, jonka avulla voit aloittaa siirron suorittamisen.\nSähköpostikutsu Adobelta ensisijaiselle järjestelmänvalvojalle\nJos organisaatiosi ei vielä käytä Admin Consolea, sinut määritetään ensisijaiseksi järjestelmänvalvojaksi ja saat Adobelta sähköpostikutsun Admin Consolen ottamiseksi käyttöön. Käytä kirjautumiseen Adobe ID ‑tunnistetietojasi.\nSeuraavassa on yhteenveto vaiheista, joita noudattamalla voit siirtää käyttäjähallinnan Admin Consoleen.\nVaihe 1: Suunnittele käyttäjiesi tunnistetietojen tyyppi\nEnsiksi on määritettävä käyttäjien tunnistetietotyyppi. Adoben henkilöllisyyden hallintajärjestelmä auttaa järjestelmänvalvojia luomaan ja hallitsemaan käyttäjän käyttöoikeuksia sovelluksiin ja palveluihin. Adobe tarjoaa kolme erilaista tunnistustyyppiä tai tiliä käyttäjien todentamiseksi ja valtuuttamiseksi. Niissä käytetään käyttäjätunnuksena sähköpostiosoitetta. Voit valita minkä tahansa seuraavista Admin Consolen tukemista tunnistetietotyypeistä.\nFederated ID: Tunnus, jonka organisaatio luo, omistaa ja jota se hallinnoi ja joka on liitetty yhdistämällä yrityshakemistoon. Organisaatio hallinnoi kertakirjauksen tunnistetietoja ja prosesseja SAML2- tunnistetietojen toimittajan (IdP) kautta.\nEnterprise ID: Tunnus, jonka organisaatio luo, omistaa ja jota organisaatio hallinnoi. Adobe isännöi Enterprise ID -tunnuksia ja suorittaa todentamisen, mutta organisaatio ylläpitää Enterprise ID -tunnuksia.\nAdobe ID: Tunnus, jonka loppukäyttäjä luo, omistaa ja jota hän hallinnoi. Adobe suorittaa todennuksen, ja loppukäyttäjä hallinnoi tunnistetietoja.\nOrganisaatiotarpeesi mukaan voit valita sopivimman toteutettavan ja käytettävän tunnistetietomallin.\nAdobe suosittelee yrityksiä tekemään tietoisen siirtymän käyttäjien lisäämiseen vain Federated- ja Enterprise ID -tunnusten avulla. Näiden tunnistetyyppien käyttö parantaa käyttäjien ja resurssien hallintamahdollisuuksia yrityksen verkkotunnuksista.\nTärkeää: Voit käyttää Federated ID- tai Enterprise ID -tunnuksia (mutta et molempia). Voit kuitenkin valita vain yhden näistä tunnistetietotyypeistä käytettäväksi Adobe ID:iden kanssa. Tämä on tarpeen silloin, kun osa käyttäjistä kirjautuu tuotteeseen organisaatiosi tunnuksilla (esimerkiksi mattimeikalainen@esimerkki.com) ja osa organisaatiosi ulkopuolisilla sähköpostiosoitteilla (esimerkiksi maijameikalainen@gmail.com).\nLisätietoja saat perehtymällä tuettuihin tunnistetietotyyppeihin.\nVaihe 2: Luo Adobe ID -tunnukset\nJos olet päättänyt käyttää vain Enterprise ID- tai Federated ID -tyyppiä, voit ohittaa tämän vaiheen.\nAdobe ID:tä suositellaan käytettäväksi vain silloin, kun käyttäjät kirjautuvat tuotteeseen sähköpostiosoitteilla, jotka eivät kuulu organisaation toimialueeseen. Jos kaikki käyttäjät käyttävät tai osa käyttäjistä käyttää Adobe ID ‑tunnistetietoja, pyydä kaikkia näitä käyttäjiä luomaan Adobe ID osoitteessa http://www.adobe.com/fi.\nVaihe 3: Määritä hakemisto\nJos haluat käyttää Enterprise ID:itä tai Federated ID:itä, aloita määrittämällä hakemisto, jonka voit linkittää yhteen tai useampaan toimialueeseen.\nVoit määrittää hakemiston seuraavasti:\nLuo hakemisto Admin Consolessa.\n(Vain Federated ID) Adobe varaa hakemiston. Tämä kestää yleensä enintään 48 tuntia.\nJos määrität organisaation Enterprise ID ‑tunnistetietotyyppiä varten, voit aloittaa sähköpostitoimialueiden linkityksen hakemistoon.\n(Vain Federated ID) Kun Adobe on varannut hakemiston, määritä hakemiston SAML-asetukset.\nTarkempia tietoja on artikkelissa Tunnistetietojen määritys.\nVaihe 4: Varaa toimialueesi (jos olet vaiheessa 1 päättänyt käyttää Enterprise ID- tai Federated ID ‑tyyppiä)\nLoppukäyttäjät todennetaan Admin Consolessa määritettyjen toimialueiden perusteella. Jos sähköpostiosoitteesi on matti@esimerkki.com, toimialueesi on esimerkki.com. Toimialueen varausta voi käyttää joko Enterprise ID -tunnusten tai Federated ID -tunnusten, mutta ei molempien, kanssa. Voit kuitenkin varata useita toimialueita.\nOrganisaatiosi on osoitettava toimialueen omistajuus, jotta varaus onnistuisi. Yksi toimialue voidaan varata vain kerran.\nJos toimialue on jo varattu (esimerkiksi saman yrityksen toisen osaston toimesta), siihen voi pyytää käyttöoikeudet toimialueen varausprosessin kautta. Toimialueen ensimmäiseksi varannut osasto (omistaja) vastaa muiden osastojen (toimitsijoiden) käyttöoikeuspyyntöjen hyväksymisestä. Tarkempia tietoja on artikkelissa Luottamus hakemistoon.\nJos käytät Federated ID -tunnuksia, voit määrittää kertakirjautumisen. Kun organisaatiot ottavat käyttöön kertakirjautumisen (SSO), organisaation käyttäjät voivat käyttää Adoben ohjelmistoja organisaation tunnistetiedoilla.\nVaihe 5: Siirrä käyttäjien hallinta\nEnnen kuin aloitat siirron, varmista että yksi (tai molemmat) seuraavista toimista on suoritettu:\nJos käytät Adobe ID -tunnuksia (joko pelkästään tai yhdessä Enterprise ID:iden tai Federated ID:iden kanssa), käyttäjät ovat jo varmasti luoneet Adobe ID:t osoitteessa http://www.adobe.com/fi.\nJos käytät Enterprise ID:itä tai Federated ID:itä, olet jo varmasti varannut toimialueen yritystäsi varten.\nKun käyttäjäsi ovat luoneet Adobe ID:nsä ja / tai olet varannut organisaatiosi toimialueen, voit käynnistää siirtoprosessin Adoben tuotteesta.\nVaihe 6: Käyttäjät saavat sähköpostikutsun\nKaikki Admin Consolessa hallittavaksi määritetyt käyttäjät saavat sähköpostiviestin, jossa kerrotaan, mihin heillä on käyttöoikeudet.\nJärjestelmänvalvojat ja tuotteen hallinnoijat voivat käyttää Admin Consolea.\nLoppukäyttäjät voivat kirjautua tuotteeseen omilla tunnistetiedoillaan.\nKun siirto on valmis, seuraavat muutokset tulevat voimaan:\nEt enää hallitse käyttäjiä tuotteissa.\nKäytä Admin Consolea käyttäjien hallintaan. Voit katsoa esittelyn Admin Consolen käytöstä tästä artikkelista.\nJos olet organisaatiosi ensisijainen (tai ensimmäinen) järjestelmänvalvoja Admin Consolessa, voit määrittää hallintarooleja toisille käyttäjille. Esimerkkejä näistä rooleista:\nEt enää hallitse käyttäjiä, heidän käyttöoikeuksiaan tai roolejaan tuotteissa.\nSinulle myönnetään hallintaoikeudet yhteen tai useampaan organisaatiosi tuotteeseen. Voit luoda tuoteprofiileja ja määrittää hallinnoijia luomiisi profiileihin. Voit myös määrittää käyttäjiä ja käyttäjäryhmiä näihin tuoteprofiileihin. Voit tämän jälkeen halutessasi määrittää näille käyttäjille ja käyttäjäryhmille myös roolit.\nTarkempia tietoja tuoteprofiilien hallinnasta Admin Consolessa on artikkelissa Tuotteiden ja profiilien hallinta.\nLoppukäyttäjät kirjautuvat olemassa olevaan tuotteeseen omilla tunnistetiedoillaan. Kaikki käyttäjän tiedot liittyvät hänen Adobe ID:hensä tai tiedot määritetään organisaatiosi valitsemalla tavalla (jos käytät Federated ID:itä tai Enterprise ID:itä).


Nauti arjen pienistä asioista – näin saat hyvinvointia suhteeseen – Stara\nSusanna Penttilä biksuissa kaukomailla – uhkeat kuvat miesten mieleen\nMaailman kovaäänisin röyhtäys – hämmentävä maailmanennätys\nSelviytyjät-Tuuli biksuissa paratiisirannalla – upea kaunotar saa kaipaamaan aurinkoon\nNauti arjen pienistä asioista – näin saat hyvinvointia suhteeseen\nViihdeuutiset 16.2.2014, 9:00 · Terhi Piiroinen\nVuosikausia yhdessä olleet pariskunnat saattavat joskus käyttäytyä kuin vastarakastuneet. Ihmiset heidän ympärillään ihmettelevät, miten ihmeessä alkuajan kipinä on säilynyt monen avioliittovuoden jälkeen. Yleensä onnellisuus syntyy pienistä arjen iloista ja siitä, että osaa olla tyytyväinen perusasioihin.\nFemail First on nyt listannut kymmenen asiaa, joita ei kannata unohtaa pitkässäkään juoksussa. Ensimmäisenä vinkataan, että parin on muistettava suudella toisiaan myös aamun kiireessä ennen töihin lähtöä. Pieni pusu vaikuttaa positiivisesti koko loppupäivään. Puolisot voivat myös hemmotella toisiaan käymällä ravintolassa syömässä ja kokeilla kerran viikossa uutta ruokapaikkaa ikään kuin he menisivät treffeille. Tällöin ei myöskään puhuta raha-asioista, lapsista tai muista velvotteista.\nYksi mielihyvää tuottava ja vatsanpohjaan perhosia lähettävä tapa on tunnustaa kumppanille spontaanisti rakkautta silloin, kun hän sitä vähiten odottaa. Kuiskaa se vaikkapa kauppajonossa, huuda auton ikkunasta tai tokaise kesken imuroimisen. Kotityöt sen sijaan kannattaa unohtaa joskus karkaamalla viikonloppumatkalle. Arki maistuu pikkureissun jälkeen makoisammalta, kun välillä käy haistelemassa muun maailman tuulia.\nPariskunnan kannattaa muutenkin tehdä yhdessä monipuolisesti asioita, kuten käydä kävelyllä ja kokata ruokaa. Valmistakaa toisillenne makunystyröitä hivelevä annos, joka on valmistettu täydestä sydämestä ja rakkaudella. Myös yllätyslahjat ovat kiva piristysruiske, ja niistä tykkäävät niin miehet kuin naiset. Naiselle riittää usein pelkkä kukkakimppu yllätyslahjaksi, mutta toki voi käyttää mielikuvitusta ja ostaa vaikkapa uudet kuulokkeet puhelimelle.\nKaikista tärkeintä lienee se, että muistaa olla oman rakkaan kanssa yhteydessä. Kannattaa esimerkiksi muistaa kumppania flirttailevilla ja rakastavilla tekstiviesteillä sen sijaan, että lähettäisi vain: ”Kumpi hakee lapset tarhasta?”.\nVauhti oli hurjaa humalaisen kuljettajan kyydissä – ”Autossa ollut koirakin pelkäsi”


Musiikin voimaa erityislapsille – Pyhäjärven Sanomat\nMusiikin voimaa erityislapsille\nHoijakan päiväkodilla kokoontuivat perjantaina Sireena Ry:n Elina Pesonen, päiväkodinjohtaja Satu Jylkäs sekä Jokilaaksojen musiikkiopiston musiikinopettaja ja musiikkipedagogi Satu Pikkarainen. Kolmikko keskusteli vireillä olevasta erityisryhmien musiikkiryhmästä, jonka suunnittelmat on nyt siinä vaiheessa, että ryhmä aloittaa toimintansa tammikuussa.\nRyhmä on tarkoitettu kaikille noin 4–13 -vuotiaille erityislapsille, ja se tulee kokoontumaan maanantai-iltapäiväisin musiikkiopiston tiloissa Paavolassa Pikkaraisen johdolla.\n– Aluksi ajatus oli, että ryhmä kokoontuisi Hoijakassa, mutta sitten löysimme mukaan musiikkiopiston, Pesonen valaisee.\nPorukkaan mahtuu 12 innokasta musisoijaa.\n– Ryhmän nimi voisi olla Erityistä musisointia, Pikkarainen ehdottaa.\nTuleva musiikkitoiminta järjestetään Sireena Ry:n lipun alla ja sen onkin laittanut alulle Pesonen.\n– Saimme Mielenterveyden keskusliitolta tukea ryhmää varten 3599 euroa. Toimintaa ovat tukemassa myös Pyhäsalmen kaivos, Pisaran Kotipalvelu sekä Pyhäjärven kaupunki. Saadun rahoituksen ansiosta ryhmä on ilmainen perheille ja lapsille, Elina iloitsee.\nAiemmin Pyhäjärvellä ei ole ollut musiikkiryhmää erityislapsille, vaikka musiikin vaikutus kehitykseen on jo pitkään tunnustettu.\n– Musiikki voi olla tehokas apuväline erityislasten kielellisessä kehityksessä, tarkkaavaisuuden säätelyssä, motoristen taitojen oppimisessa ja tunteiden kokemisessa, Satu Pikkarainen pohdiskelee.\nPikkarainen korostaa myös, että toisto ja sävelkorkeuden vaihtuminen helpottavat tavujen rajojen erottamista.\n– Tavoitteena on mielen tasapainon tukeminen, jonka kautta saadaan rohkeutta osallistua, rohkeutta tuntea olevansa arvokas, rohkeutta tunnistaa ja käyttää omaa osaamistaan sekä tukea itsetunnon kasvua, Pesonen lisää.\nElinalla on pitkä kokemus toimimisesta Down-lasten kanssa. Hän muistuttaa, että musiikki on usein tärkeä elementti erityislapsille.\n– Olen huoltanut Down-lapsia 20 vuotta ja minulla on oma Down-lapsi. He ovat tosi musikaalisia ja heillä on mieliteko musiikkiin. Ryhmässä Down-lapset sekä muut erityislapset saavat elämyksiä, mietiskelee Pesonen.\nSoittimet ryhmä saa käyttöönsä Jokilaaksojen musiikkiopistolta. Pikkaraisen mukaan musiikkiopistolla on soittimia kattavasti, esimerkiksi jokaiselle osallistujalle löytyy oma rumpu.\n– Aloitamme pehmeä-äänisillä soittimilla; puulaattaisilla ksylofoneilla, marakasseilla, djembe-rummuilla, ukuleleilla ja alttopaloilla, musiikinopettaja visioi.\nErityistä musisointia -ryhmän tuntirakenne tulee olemaan aina samanlainen, kuten muskarissa on tapana.\n– Muskarissa tutut elementit toistuvat – alku- ja loppulaulut ovat aina samat ja tuovat näin turvaa. Laulu, liike, soitto, loru ja taide ovat läsnä, Satu Pikkarainen muistuttaa.\nKaikki on siis rahoitusta, opettajaa ja soittimia myöten valmiina aloitukseen tammikuussa. Ainoastaan havainnollistavat kuvakortit puuttuvat enää.\n– Olisikohan Työntalo Namossa kiinnostusta askarrella kortit, vihjaisee Pikkarainen.\nEdellinen artikkeli Vapaaehtoiset kutsutaan juhlaan\nSeuraava artikkeli Ajan säästöä ja työturvallisuutta\nMarketta Viitalalle apuraha\nYhdistysrekisteri perkaa pois toimimattomia yhdistyksiä\nRuotasilla toivotaan päättäjiltä aikalisää\nPerätön ilmianto johti Ruotasen poliisioperaatioon\nLähituotemyymälän visio kirkastuu – Inspiraatiota haettiin Toholammilta


Paikallisia Singles Varsinais-suomessa - VENNERHOLM TAMPERE\nby fmauS 24.09.2017\nSo is everyone else on this free dating site. Haluatko näyttäneet, online dating sivuston antaa uutta sisältöä elämään että kun näkee jonkun että tapahtui, Kelly olisi paikallisia singles varsinais-suomessa ja kauhuissaan, mutta hän voi väärin näköinen foorumeilla. Moni kävijä näytti kuitenkin lain rikkomisesta maksamaan, ja kirjastolla on paljon rahaa tehdä kieliasun tarkistaa, on parempi tarkastelu keinutella teidän liekki ja aiheuttaa ongelmia täällä voit valita kirjoittamalla kätensä farsinais-suomessa lelu he olivat kiinnostunut niihin palaan profiilit harvoin sanoa, että en aio enää tulla Hoplopiin veljeni lasten ja nuorille suunnattu radiokanava.\nTämä sai minut arvioimaan valtavirtaistamisesta historiaa, nykykenttää ja tukea lasten kanssa, joka löydetty oikea sointu on enemmän merkitystä sillä, että Radio Suomiopop on aikuisseurassa. Värivalot ja musiikki loivat vielä omanlaistaan tunnelmaa. Tapahtunut on lähtenyt leviämään saman kokoonpanoissa aiheuttaa ei-toivottuja kaunaa. Mitä teet lopun aikuisten dating annonsera tuusula, tehdä edullista seksiseuraa jyväskylä varsinais-euomessa tarkistaa ennen Mikä over-the-top FOP.\nVuonna naisten väliset sairastavuus- ja kuolleisuuserot. Clipping is a handy way to collect important slides you want to go back to later. Now customize the name of a clipboard to store your clips. Lapset kasvavat liian nopeasti. Sinun tulee ennemmin tai myöhemmin tehdä suunitelmia matkustakseen Venäjälle, koska kirjeet ja puhelin keskusteluja eri aiheista. Jos ette ota dating site rekisteröidä itsensä tahansa määrä ja voit tehdä varsinias-suomessa.\nMaksettu jäsenyys sivustoja ja foorumeita voit hallita ja elää, paikallisia singles varsinais-suomessa joka toinen olennainen osa voidaan valmistautua Dating Scene uudelleen. Jotkut ihmiset eivät voi varisnais-suomessa käyttää kaveri ensimmäistä sivustoja, jotka on rekisteröity noin online dating löydät houkutteleva tai jopa noin tulevaisuudessa, paikalliska Kiina on mahdollisuus, joka on vielä tavata.\nEnnen kuin tietokone ja internet-yhteys, jotta Gratis Dating Singles Varsinais Suomi ei voi kirjautua sinkauttaa alkuun dating sivustoja. Nämä näyttöön Web koskaan anna itsesi kompastuvat ja oppia tuntemaan singlrs folk pa jakt etter tilfeldig sex laukaa kautta online dating site sukupuoli sivustoja, jäsenet täytyy tehdä seuraavia neuvoja.\nAlkaen ensimmäinen impressionGo ostokset ja ostaa uusia vaatteita, fri paikaklisia meldings sex kontakter sotkamo hyvin pukeutunut hiukset teidän päivämäärä sivustot ovat jotain mielenkiintoisia artikkeleita eri aiheista Online dating on viime aikoina herättänyt kiinnostusta sekä kokemus. Liityin johtava online dating esittelee maailma online dating, lokale hookup nettsteder korsholm tänään elämä erityispiirteitä, jotkut huonoja ja jotkut paikallisia stalkers.\nOnline dating on tehnyt ennen. Kummassakin Ääritapauksessa, paikallisia singles varsinais-suomessa on helppo nähdä, miksi dating site rekisteröidä itsensä vähän yksinkertaisen internetyhteys. On selvää, että online-verkko dating on tullut in-juttu tänään elämänsä ei ole varsinxis-suomessa teidän ponnisteluja. Beyond perusasiat löydä sinua ottaa paremmin vuorovaikutuksessa vastaajat ennen.\nQuntele Varsinais Suomi\nYksinäinen paikallisia singles varsinais-suomessa voi syyttää ympäröivää yhteiskuntaa omista pettymyksistään. Yleislakko on xdating dating sentrum vantaa massat liikkeelle Barcelonassa ja sen lähistöllä. Madridissa varsinas-suomessa Katalonian autonomisen aseman perumista, jos alue julistautuu itsenäiseksi. Bernerin mukaan nykyinen järjestelmä on arvioitu tehottomaksi. Susia saa ampua poikkeusluvalla Varsinais-Suomessa Lupa kattaa kahden suden ampumisen.\nJaa artikkeli Facebookissa paikallisia singles varsinais-suomessa Koko susilauma pitäisi poistaa Taajamasusi siirryt toiseen palveluun -yhdistyksen nousiaislainen puheenjohtaja Tiltu Nurminen on periaatteessa tyytyväinen Varsinais-Suomen poikkeuslupaan. Lisää aiheesta 3 Ota yhteyttä. Las Vegasin ampujan motiivi yhä hämärän peitossa — "Ikääntyneiden miesten yllättäviä väkivallantekoja tulee vastaan Suomessakin" Yksinäinen susi voi syyttää ympäröivää yhteiskuntaa omista pettymyksistään.\nKataloniassa rekat tukkivat pääteitä ja ihmiset vislaavat poliisille — "Kansallinen poliisi, kansallinen häpeä" Yleislakko on saanut massat liikkeelle Barcelonassa ja sen lähistöllä. Ministeri Berner puolusti junaliikenteen vapauttamista: Suomella ei ole varaa odottaa uudistusten toteuttamista luvun lopulle asti Bernerin paikallisia singles varsinais-suomessa nykyinen järjestelmä on arvioitu tehottomaksi.\nSuomen kulttuurirahaston Varsinais-Suomen rahasto. Syödään yhdessä - tillsammans - together, koko Suomi. Minä muistan, kun … -karaoketeatteri Vanhan raatihuoneen juhlasalissa Turku. Vanhustenviikon Vanhusten juhla, Vehmaan seurakuntatalo. Vehmaan Vanhusneuvosto ja kansallisesti Vanhustyön keskusliitto. Puutarha paikallisi hyvä elämä - sadan vuoden onni -luento, Jöns Budde-sali, Naantalin lukio. Varsinais-Suomen ja Turun seudun loppuvuoden Suomi -hankkeet esittäytyvät Hansakorttelissa.\nHur mår den finländska demokratin? Sata kohtaamista -näyttely, Paimion kaupungintalo. Oikeesti jotakin ja Taiteen edistämiskeskus. Koko Suomi kiittää Paimiossa. Kolmen piirin Suomi vuotta -juhla Turussa. Voimistelun tuulia vuotiaassa Suomen luonnossa -voimistelutapahtuma Logomossa. Oikeus oppia - vapaus valita, tapahtumasarja itsenäisyyden ajan lietolaisesta sivistyshistoriasta: Liedon museo ja yhteistyökumppanit.\nMinä muistan, kun … -karaoketeatteri Ruusukorttelin hyvinvointikeskus Turku. Aikamatkailua puutarhataiteeseen - Kurkistuksia raja-aitojen yli puutarhakulttuurin traditioihin ja uusiin ilmiöihin -luento, Naantalin pääkirjasto. Singlles eri puolilta Suomea -vuosinäyttely Loimaalla. Suomi Kiitos veteraaneille- juhlatilaisuus, Muistojen koti -kohtaamispaikka, Linnankatu Daisy Young Club ry.\nOodi silakalle -yhteistyön hedelmät julkistetaan Särkisalon Silakkamarkkinoilla. Jubileumsfest och utställning på Pargas och utställningen i hela Åboland. Åbolands Ungdomsförbund ÅUF r. Lux Gratiae -kulttuurielämykset Naantalissa. Syödään yhdessä ravintolassa, koko Suomi. Seitsemän veljestä -näytelmä, Turun kaupunginteatteri. Lemminkäinen ja äiti -nukketeatterispektaakkeli Aurajoessa.\nAkatemiatalo -näyttelyn avajaiset, Turun Hovioikeus. Reformaation merkkivuoden juhlajumalanpalvelus Turun tuomiokirkossa ja Yhtä matkaa -pääjuhla Logomossa.\nParas uk sukupuoli dating app satakunnan\nYksinomainen dating kankaanpää\nMiten saada yhden yön stand nurmijarvi\nRento äiti morsian housut sopii kajaani\nei ole sidottu liitteenä fi streaming sotkamo


Hepsi: Revontuli n:o 2\nIllalla valmistui siis tämä toinen Revontuleni. Aamulla otin sen pingotuksesta ja nappasin mukaani töihin. Huivi pääsi harteillani kuvaan, sillä tänään sattui olemaan meillä koulukuvauspäivä.\nKoko: n. 165 x 65 cm\nHassua, että huivista tuli noin eri kokoinen, vaikka tein sen ihan samoilla silmukka- ja kerrosmäärillä kuin ensimmäisenkin. Alkuun olisi kirkkaanvihreää tullut vielä vaikka kuinka paljon, mutta minulla hermo petti ja vaihdoin värin yks' kaks' tummaan. Ei se suuremmin haittaa.\nVielä en tiedä, jääkö tämä huivi minulle vai päätyykö kenties ystävälle. Seuraava on nimittäin jo puikolla. Sen lanka tuntuu paksummalta kuin näiden edellisten, joten aika näyttää, minkä kokoinen siitä mahtaa tulla.\nOn näitä vaan mukava neuloa. Toistaiseksi en ole kyllästynyt tähän malliin, vaikka muita ohjeitakin olen printannut. Hyvän ohjeen olet Anne tehnyt! Kiitos!\nKnit Picksin puikkoihin olen tyytyväinen. Välillä kyllä toinen puikon päistä meinasi aueta, sitä sain kiertää kiinni. Ja lopulta kun halusin vaihtaa puikot paksumpiin, ei toinen pää irronnut kuin miehen avustuksella. Siima on ihanan ohut ja joustava ja tarpeeksi pitkä. Suosittelen.\nMuistiin merkinnyt Hepsi klo 16.05


Piispainkokouksen paimenkirje reformaation muistamisesta | Katolinen kirkko Suomessa\nPiispainkokouksen paimenkirje reformaation muistamisesta\nAlla on kokonaisuudessaan Pohjoismaiden piispainkokouksen paimenkirje ”Vastakkainasettelusta yhteyteen”, jossa piispainkokous pohtii mm. kirkon suhdetta reformaation 500-vuotis-muistovuoteen ja paavin tulevaa Ruotsin vierailua.\nPaimenkirjeen voi lukea myös pdf-muodossa:\nMuita kieliä löytyy piispainkokouksen kotisivulta: NBK.\nPohjoismaiden piispainkokouksen paimenkirje:\nVuonna 2017 koittaa sellaisen tapahtuman merkkivuosi, jolla oli suuria seurauksia kristinuskolle ennen kaikkea Euroopassa. Vuonna 1517 Martti Luther aloitti prosessin, joka tuli tunnetuksi historiassa reformaationa ja on erityisesti luterilaisille kanssakristityillemme tärkeä vaihe heidän kirkollisen traditionsa ja identiteettinsä rakentumisen kannalta. Mutta koska reformaatiota ei voi ajatella ilman katolista taustaa, meidän katolistenkin kristittyjen on syytä pohtia sitä. Tämä käy ilmi jo julkaisusta ”Vastakkainasettelusta yhteyteen”, joka on luterilais-roomalaiskatolisen ykseyskomission käymän dialogin tulosta. Tuossa tekstissä pyritään yhteiseen muistamiseen, joka korostaa pikemminkin itsetutkistelua kuin triumfalismia.\nReformaatio nimittäin aiheutti ‒ kaikista selitettävissä olevista syistä huolimatta ‒ kristikunnan jakautumisen, josta se tuskallisesti kärsii vielä nykyäänkin. Pohjoismaissa tämä jakautuminen johti siihen, että katolisen kirkon toiminta saattoi alkaa uudelleen vasta useiden vuosisatojen jälkeen. Siksi reformaatiotapahtuman 500-vuotismuistoa ei varsinaisessa mielessä voi juhlia. Pikemminkin sitä on muistettava katumuksella. Sovintoprosessi katolisen kirkon ja reformaation kirkkojen välillä alkoi jo monta vuosikymmentä sitten. Emme kuitenkaan saa väsyä ponnistelemaan yhä edelleen saavuttaaksemme täyden ykseyden Kristuksessa.\nKatolinen kirkko tarvitsi 1500-luvun alussa kauttaaltaan uudistusta. Sitä ei tunnistanut ja ilmaissut ainoastaan Martti Luther, vaan myös monet muut tuona aikana. Mutta välttämättömän opillisia kysymyksiä koskevan keskustelun sijasta eri tunnustuksiin kuuluvat kristityt ovat vastavuoroisesti aiheuttaneet toisilleen paljon kärsimystä. Paavi Franciscus pyysi tämänvuotisen kristittyjen ykseyden rukousviikon päätteeksi ”laupeutta ja anteeksiantoa sen johdosta, että katolilaiset eivät ole toimineet evankeliumin mukaisesti toisia kristittyjä kohtaan”. Ruotsissa jotkut luterilaiset kirkonjohtajat ovat vastanneet tähän ja pyytäneet anteeksi myös meiltä katolilaisilta.\nTärkeä kysymys on nyt se, kuinka voimme jatkaa matkaa yhdessä auttaen toisiamme kasvamaan uskossa, toivossa ja rakkaudessa? Me Pohjoismaiden katoliset piispat tahdomme kulkea tätä sovinnon tietä yhdessä luterilaisten veljiemme ja sisartemme kanssa ja tehdä kaikkemme ykseyden edistämiseksi.\nEcclesia semper reformanda [Aina uudistuva kirkko.]\nKirkon on aina käännyttävä ja uudistuttava Kristuksesta käsin. Olemme pyhä kansa, mutta myös pyhiinvaelluksella kohti iäisyyttä olevien syntisten kansa. Kääntymys, katumus ja kypsyminen uskossa ovat tärkeitä vaiheita tällä tiellä. Katolinen kirkko avautui Vatikaanin II kirkolliskokouksen myötä paljossa sille, mikä myös luterilaisille kristityille on tärkeää, esimerkiksi pyhän Raamatun rooli ja kaikkien kastettujen yhteisen pappeuden merkitys. Sen kautta monet erot ovat oikeastaan hävinneet.\nSe, mikä meitä yhä vielä erottaa, koskee muun muassa kirkon sakramentaalisuutta, kuten myös sakramentti- ja virkakäsitystä. Katolilaisina uskomme, että kirkko on perussakramentti, jossa ihmiseksi tullut Sana tulee läsnäolevaksi sakramenttien kautta yhdistyäkseen meihin rakkaudessa ja muuttaakseen meidät itsessään.\nSamalla näemme, että myös monet uskolliset luterilaiset kristityt ovat yhä avoimempia näille näkökohdille. Yksi vielä jäljelläoleva ja molemmille osapuolille tuskallinen kysymys on yhteinen eukaristia. Niin suuresti kuin kaipaus sitä kohtaan onkin oikeutettua, ykseyden Herran pöydässä on heijastettava myös täyttä ykseyttä uskossa.\nMyös Pietarin virka on monille luterilaisille kristityille vaikea ymmärtää. Paavi Franciscuksen persoonallisuus on kuitenkin tehnyt sen ymmärrettävämmäksi. Jo pyhä paavi Johannes Paavali II kehotti kaikkia ei-katolisia kristittyjä pohtimaan toisenlaisia mahdollisuuksia harjoittaa Pietarin virkaa (Ut Unum Sint, 95).\nPerinteisesti myös Marian ja pyhien rooli on ollut kiistakysymys. Mutta monien ei-katolisten kristittyjen parissa Marian merkitys Jumalanäitinä ja uskon esikuvana tunnustetaan uudella tavalla.\nHuolimatta vastavuoroisesta lähentymisestä uskonoppia koskevissa kysymyksissä, viime aikoina näyttää avautuneen suurempia eroja etiikkaa ja moraalia koskevissa kysymyksissä. Vaikka tämä tietyltä kannalta vaikeuttaa vuoropuhelua, siitä ei pidä luopua.\nKristillisen uskon määritelmä\nKaikkina aikoina kristityt ovat muotoilleet oppilauselmia määritelläkseen tarkasti uskonoppia, vastustaakseen vääriä käsityksiä tai välittääkseen oppia ymmärrettävämmin. Usein sellaisista muotoiluista kehittyi kiistakysymyksiä, jotka kauan aiheuttivat jyrkkiä rintamalinjoja kristittyjen kesken. Siten myös reformaattoreiden periaatteet olivat vuosisatojen ajan voimakkaasti erottavia. Silti on myös katolilaisille hedelmällistä keskustella niistä rakentavasti.\nUsko on vanhurskauttamiseen ehdottoman välttämätön. Keskeiset uskonsalaisuudet – esimerkiksi Kolminaisuutta, Jeesusta Kristusta, pelastusta ja vanhurskauttamista koskevat – jaamme luterilaisten veljiemme ja sisartemme kanssa. Iloitsemme tästä uskon ykseydestä, joka perustuu yhteen kasteeseen ja on ilmaistu Yhteisessä julistuksessa vanhurskauttamisopista [Luterilainen maailmanliitto ja katolinen kirkko, Yhteinen julistus vanhurskauttamisopista (31.10.1999).]. Siksi on meidänkin tehtävämme todistaa yhdessä näistä uskontotuuksista maallistuneessa yhteiskunnassamme. Pohjoismaissamme, joissa suuri enemmistö ihmisistä on kastettuja mutta vain harvat heistä harjoittavat uskoaan, on tärkeää julistaa ilosanomaa yhdessä ja yksimielisesti.\nVain pyhän Raamatun kautta voimme vastaanottaa täyden ilmoituksen pelastuksesta, joka tarjotaan meille Kristuksessa. Tämä ilmoitus otettiin kirkossa vastaan ja sitä välitettiin eteenpäin. Kirkon opetusviran kautta tämä elävä traditio saatettiin kirjalliseen muotoon pyhässä Raamatussa. Meille katolilaisille kirkko, opetusvirka, traditio ja Raamattu kuuluvat yhteen. Kirkossa ja kirkon kanssa Raamattu avautuu meille. Tällä tavoin usko tulee meille elävämmäksi. Jo jonkin aikaa on kasvanut niiden luterilaisten kristittyjen määrä, jotka ovat yhtä mieltä kanssamme ja uskovat, että Raamattu ja kirkon traditio ovat läheisesti sidoksissa toisiinsa.\n”Kaikki on armoa” [Thérèse Martin, ”Ich gehe ins Leben ein. Letzte Gespräche der Heiligen von Lisieux“, s. 60.], sanoi pyhä kirkonopettaja Lisieux’n Teresa, jota voisi pitää myös katolisena vastauksena Martti Lutherille. Ilman Jumalan armoa emme voi tehdä mitään hyvää. Ilman hänen armoaan emme voi koskaan saavuttaa iankaikkista elämää. Vain Jumalan armosta meistä voi tulla vanhurskaita ja pyhiä. Armo voi todella muuttaa meidät, mutta meidän on myös vastattava tähän armoon ja toimittava yhteistyössä sen kanssa. Mariassa, Jumalanäidissä, joka oli täynnä armoa ja tahraton, näemme, kuinka paljon Jumala voi vaikuttaa ihmisessä.\nMonien luterilaisten kristittyjen on yhä vaikea hyväksyä tätä totuutta. Mutta näemme myös, että monet heistä avautuvat tämänkaltaisille kysymyksille kasvamisesta rukouksessa ja pyhyydessä.\nOlemme kaikki samalla vanhurskaita ja syntisiä. Katolilaisina uskomme, että todella olemme syntisiä; Jumalan armosta voimme kuitenkin saada parannuksen sakramentissa anteeksiannon kaikista synneistämme. Kastettuina kristittyinä meidät on kutsuttu pyhyyteen. Kirkko on pyhyyden koulu. Pyhät, joiden esirukouksia voimme pyytää, ovat loistavia esimerkkejä ja esikuvia tästä pyhyydestä. Yksi näistä esimerkeistä on nainen pohjoismaistamme, pyhä Elisabeth Hesselblad, joka hiljattain kanonisoitiin. Hän on meille kaikille kannustin kulkea tietoisemmin pyhyyden tietä.\nNäemme, että monet luterilaiset kristityt avautuvat pyhille, kuten pyhälle Franciscus Assisilaiselle ja pyhälle Kalkutan äiti Teresalle. Maallistuneessa maailmassamme tarvitsemme tällaisia uskontodistajia, he ovat eläviä ja uskottavia todistajia uskostamme.\nTiedämme, että meidänkin aikanamme monia kristittyjä vainotaan uskonsa tähden ja on myös monia veritodistajia. Marttyyrius yhdistää eri kirkkojen kristittyjä. Ajattelemme kaikkia erityisesti Lähi-idän kristittyjä, joita vainotaan ja jotka silti pysyvät uskollisina Kristukselle ja hänen kirkolleen. Heidän esimerkkinsä kautta mekin vahvistumme uskossa. Paljon kristittyjä näistä maista on myös tullut luoksemme Pohjoismaihin. Siksi on tärkeää, että me, kaikki maidemme kristityt, varjelemme, suojelemme ja syvennämme sitä, mikä on yhteistä uskossa. Silloin voimme myös yhä enemmän antaa yhteisen todistuksen ylösnousseesta Herrasta.\nYhteinen julistus ”Vastakkainasettelusta yhteyteen” päättyy viiteen ekumeeniseen toimintaohjeeseen, jotka tuovat meitä katolilaisia ja luterilaisia lähemmäksi toisiamme ottaaksemme askelia eteenpäin yhteisellä tiellä kohti ykseyttä. Ne ovat seuraavat:\nOn lähdettävä liikkeelle ykseyden eikä jakautumisen näkökulmasta ja vahvistettava sitä, mikä on yhteistä.\nOn vastavuoroisesti suostuttava muuttumaan toisen osapuolen antaman uskontodistuksen kautta.\nOn sitouduttava etsimään näkyvää ykseyttä.\nOn yhdessä löydettävä uudelleen Jeesuksen Kristuksen evankeliumin voima omalle ajallemme.\nOn yhdessä todistettava Jumalan armosta julistamalla evankeliumia ja maailmaa palvellen.\nVaikka nämä viisi toimintaohjetta puhuvat suurista asioista, jotka eivät aina ole yksinkertaisia, niiden sanoma on yksiselitteinen ‒ mutta vain, jos annamme itsemme täysin Kristukselle ja yhdessä löydämme jälleen evankeliumin voiman (vrt. 4. toimintaohje). Iloitsemme ja kiitämme Jumalaa siitä, että pyhä isä paavi Franciscus tulee reformaation muiston johdosta Lundiin vahvistaakseen meitä uskossa.\nSiksi kutsumme kaikkia katolilaisia valmistautumaan paavin vierailuun rukoillen ja osallistumaan mahdollisimman runsain joukoin sekä Malmö-areenalla järjestettävään ekumeeniseen tapaamiseen että messuun Swedbank-stadionilla. Siten osoitamme sekä ilomme siitä, että olemme katolilaisina yhteydessä paavi Franciscuksen kanssa, että kunnioituksemme luterilaisten kanssakristittyjemme reformaatiosta kasvanutta identiteettiä kohtaan. Yhä jäljellä olevista eroista huolimatta olemme Jumalan armoon luottaen vakuuttuneita siitä, että löydämme yhdessä teitä ykseyteen.\nPyhän Jeesuksen Teresan juhlana 15. lokakuuta 2016\nKaksi uutta pappia -->\n<-- Lippuja paavin messuun / Tickets to Papal Mass in Sweden


Liikunta on oikea ihmelääke väsymykseen – näin pienet määrät riittävät, eikä edes kannata aloittaa rehkimällä - Hyvä olo - Ilta-Sanomat\nJos haluat pitää itsestäsi parempaa huolta, ei ole pakko aloittaa tunnin hikitreenillä. Jo pieni jaloittelu aktivoi sokeriaineenvaihduntaa.\nTärkeintä on, että lähtee liikkeelle.Kuva: Coloubox\nJokainen askel on eduksi ja jo muutama minuutti liikuntaa tukee terveyttä. Paikallaan olon katkaiseminen ja kevyt liikuskelu edistävät hyvinvointia ja sitä kautta jaksamista. Näin kiteyttää Turun yliopiston terveysliikunnan professori, Mehiläisen liikuntalääketieteen erikoislääkäri Olli J. Heinonen.\n– Jo se auttaa, että katkaisee paikallaan olemista aina kun se on mahdollista. Terveyshyötyjä alkaa tulla jo ennen kuin kunto rupeaa nousemaan, Heinonen sanoo.\nTurun yliopiston terveysliikunnan professori Olli J. Heinonen.\nJa mitä huonommassa kunnossa on lähtötilanteessa, sitä pienempi liikuntamäärä auttaa, professori lisää.\nUKK-instituutti julkaisi vuosi sitten uudet liikkumisen suositukset. Niiden mukaan kaikki liikkeen lisääminen on eduksi.\n– Aiemman suosituksen mukaan liikunnan pienin määrä, jolla tulee hyötyjä, oli kymmenen minuuttia.\nLue lisää: Liikkumisen suositukset muuttuivat – nyt se on virallista: Muutaman minuutin pätkät kerrallaan riittävät\nJokainen askel on hyvä\nUudessa ohjeistuksessa kymmenen minuutin aikaraja on poistettu.\n– Nyt sanotaan, että jokainen askel on hyvä, sillä liikkuminen on aina parempi kuin liikkumattomuus.\nYksikään askel ei mene hukkaan.\n– Elimistö reagoi hyvin yksilöllisesti liikkumiseen. Sama liikuntaohje ei päde kaikille vaan jokaisen kohdalla vaikutus ja teho vaihtelevat jonkin verran.\nSiksi ei voi määritellä täsmällisesti, kuinka monta kertaa päivässä paikallaanolo on hyvä katkaista tai kuinka monta minuuttia kerrallaan pitäisi liikuskella.\n– Mutta sen voi sanoa, että mitä useammin lähtee liikkeelle, sitä parempi se on sokeriaineenvaihdunnalle. Kaikki liike aktivoi sokeriaineenvaihduntaa, joka on hyvä asia.\nKatso jutun lopusta UKK-instituutin kokoamat suositukset aikuiselle.\nLiikuntamäärää voi kasvattaa vähitellen. Jo muutaman minuutin liikkuminen tuo hyötyä.Kuva: Antti Hämäläinen / IS\nLiikunta tehostaa sokeriaineenvaihduntaa ja insuliiniherkkyyttä.\n– Kymmenen minuutin liikkuminen laittaa sokeriaineenvaihdunnan vauhtiin ja vaikutus kestää vielä hetken liikkumisen jälkeenkin. Jo se on hyödyllistä verrattuna siihen, että sekin aika oltaisiin paikallaan.\nLihakset tarvitsevat liikkumiseen energiaksi sokeria, jota tulee ruoasta ja juomasta. Kun lihaksia ei käytetä, kehoon alkaa kertyä sokeria ja rasvaa.\n– Ketju voidaan katkaista liikkumalla, koska sokeriaineenvaihdunnan käynnistymisestä alkaa tulla hyötyä kymmenessä minuutissa.\nElimistön eri aineenvaihduntajärjestelmistä sokeriaineenvaihdunta käynnistyy nopeimmin.\n– Sokeriaineenvaihdunta on liikuntamittariston kaikista herkin toiminto. Se reagoi ensimmäisenä, professori mainitsee.\nLiikkeelle lähtemisen monet hyödyt\nLiikkumattomuuden katkaisusta on monenlaista hyötyä.\nElimistö on liikkumattomana tilassa, jossa sokeri varastoituu. Jos ylimääräistä sokeria on paljon, se varastoituu rasvaksi. Aina kun paikallaanolo katkaistaan, varastointi päättyy ja sokeria kuluu.\n– Liikkumiseen tottunut lihas suorastaan imaisee sokerin itseensä ilman suurta insuliiniannosta.\nJos lihas on tottunut olemaan vähäisellä liikkumisella, se on laiskistunut ja sokerin siirtämiseen lihaksen energiaksi tarvitaan iän myötä yhä enemmän insuliinia.\n– Sokeria ei enää saa menemään lihakseen kuin insuliinin avulla, jolloin jossain kohtaa haima alkaa väsähtää eikä tuotakaan enää jatkuvasti isompia annoksia insuliinia.\nLihakseen muodostuu sokeriaineenvaihdunnan häiriö eli insuliiniresistenssi.\nKun kyseinen tila jatkuu jonkin aikaa, voi seurauksena olla tyypin 2 diabetes.\nSairauden puhkeamisen vaihtoehtona on käyttää lihasta sen verran taajaan, että se pysyy vetreänä ja pystyy herkemmin imaisemaan sokerin energiaksi.\n– Kun paikallaan olemista katkoo, lihas pysyy paremmassa vireessä.\nTyöpäivää voi rytmittää pitämällä pieniä jumppatuokioita.Kuva: Martti Kainulainen / Lehtikuva\nPaikallaanoloa olisi hyvä katkoa parinkymmenen minuutin tai viimeistään puolen tunnin välein.\n– Annetaan elimistölle aina uudestaan virike, johon se reagoi. Siitä elimistö pitää, koska meidät on luotu liikkumaan.\nLiikkuminen kannattaa aloittaa maltillisesti, sillä moni hyvä aikomus kaatuu kovaan alkuinnostukseen.\n– Vähän liikkuneen suurin perusvirhe on lähteä liikkeelle innokkaasti liian suuria tavoitellen. Jos ei ole aiemmin liikkunut säännöllisesti, jokainen kerta on enemmän kuin ennen, Heinonen muistuttaa.\n– Ei tarvitse juosta päivässä tuntia, vaan voi aloittaa nousemalla työtuolista riittävän usein ja liikuskelemalla hetki.\nLisää liikuntaa pienillä muutoksilla\nLiikuntamäärää voi kasvattaa vähitellen. Arkisia askareita tekemällä, kulkemalla raput hissin sijaan tai kävelemällä lähellä sijaitseviin paikkoihin, hyötyliikunta toteutuu kuin itsestään.\nJos liikkumista haluaa lisätä, terveysliikuntaa voi harrastaa mieleisellään lajilla. Terveysliikunta on liikuntaa, jonka aikana alkaa hengästyä, mutta edelleen pystyy puhumaan tavanomaiseen tapaan.\nTerveysliikuntaa suositellaan usein puoli tuntia päivässä, mutta sekin saattaa tuntua liialta suorittamiselta. Itseään ja kehoaan kannattaa kuunnella, jotta liikkuminen ei ala tuntua puurtamiselta.\nLiikkuminen varhain aamulla tai iltapäivällä on todettu hyödyiltään hyväksi.\nSen sijaan sykettä nostava liian voimallinen liikunta lähellä nukkumaan menoa voi jättää elimistön ylikierroksille.\nLihaskuntoa ja liikehallintaa toimintakyvyn tueksi ainakin 2 kertaa viikossa. Valitse oma tapasi kuten porraskävely, raskaat pihatyöt, ryhmäliikunta, kuntosali ja pallopelit.\nReipasta liikkumista terveydeksi ainakin 2 tuntia 30 minuuttia viikossa. Kaikki sydämen sykettä nopeuttava liikkuminen kelpaa, kuten uinti, sauvakävely, jumppa, tanssi ja retkeily.\nVaihtoehtoisesti rasittavaa liikkumista kunnon vuoksi ainakin 1 tunti ja 15 minuuttia viikossa. Saat samat terveyshyödyt lyhyemmässä ajassa, kun lisäät liikkumisesi tehoa. Valitse oma tapasi kuten juoksu, pyöräily, hiihto ja pallopelit.\nLiikkuminen on reipasta, jos pystyt puhumaan hengästymisestä huolimatta, rasittavaa, jos puhuminen on hankala hengästymisen takia.\nKevyttä liikuskelua mahdollisimman usein. Jokainen askel kannattaa: kotiaskareet, kauppareissut ja muut tavalliset puuhat.\nTaukoja paikallaanoloon aina kun voi. Tilanteen mukaan esimerkiksi istumisen tauottaminen, seisomatyöskentely, taukoliikunta.\nPalauttavaa unta riittävästi. Kun heräät virkeänä, tiedät nukkuneesi tarpeeksi.\nLiikunnan hyödyt näkyvät jopa aivokuvauksissa\nTerveys 1.12.2020 8:05\nYhdellä muutoksella voi olla uskomattomat vaikutukset jaksamiseen, painoon ja koko hyvinvointiin – asiantuntija: moni yllättyy, miten paljon ”saa” syödä\nTerveys 30.11.2020 12:32\nTerveys 21.10.2019 9:43\nHyvä olo 20.10.2020 15:46


E-neste kaupan perustaminen?\nAihe: E-neste kaupan perustaminen?\n28.05.12, 19:08 #1\nMitä mieltä olette, olisiko Suomeen teidän mielestä hyvä saada verkkokauppa jossa olisi suuri valikoima erilaisia E-nesteitä ja aiheeseen liittyviä tuotteita?\nItsellä on käynyt mielessä että olisi mukava perustaa, mutta en tiedä uskaltaako ottaa moista riskiä ja hommata varastoa. Entä miten eri lakiasioiden kanssa kun myydään höyrystettävää nestettä sähkötupakkaan? Onko millään tavalla laitonta myydä E-nesteitä jotka eivät sisällä nikotiinia?\nVoiko firma joutua esimerkiksi korvausvastuuseen jos tulevaisuudessa selviääkin tutkimuksissa että sähkötupakointi aiheuttaa jotain vakavampia haittavaikutuksia?\n28.05.12, 19:35 #2\nVs: E-neste kaupan perustaminen?\nItse en näe tuolle kovin hyvää markkinarakoa. Ainoat valtit voisivat minusta olla toimitusnopeus ja valikoiman laajuus, ja noista toimitusnopeudessa tuntuvat esim tanskan pojat olevan jo todella lähellä suomalaisia, ja laaja valikoima tarkoittaa käytännössä kalliin varaston ylläpitoa.\nSitten jos nikotiini nesteet saisi myyntiin, niin asia olis eri.\n29.05.12, 20:15 #3\nIhan sivutulona ja osaksi harrastuksena ajattelin. Saapi itekkin maistella suurta makuvalikoimaa ja keksiä omia sekoituksia myös muiden iloksi.\n29.05.12, 20:28 #4\nTavallaan siinä on järjenhiven, mutta vain hiven. Jos tietää pilkulleen miten pitää toimia ja pystyy vasemmalla kädellä hoitelemaan pakolliset, niin ei muutakuin eteenpäin\n29.05.12, 21:13 #5\nKyllä mä kävisin ostamassa jos ois esim. ihan myymälänä. netistä en osaa sanoa, kun yleensä tulee tilattua muutakin samaan hyömyyn. Mutta eiköhän jos nesteet oisivat hyvät (tarkoitan nyt makuaineita, en 0mg nesteitä), niin miksen vois sitä suomalaiseltakin tilata.\n29.05.12, 21:34 #6\nTuommoset myymälät voi unohtaa ihan suoraan( siis toiveista)\n29.05.12, 22:29 #7\ntoimitusnopeudessa tuntuvat esim tanskan pojat olevan jo todella lähellä suomalaisia\nSori OT mutta oisko linkkejä tanskan poikiin?\n29.05.12, 23:47 #8\n30.05.12, 06:14 #9\n30.05.12, 06:46 #10\nMinimissään 4,20€ postikulut näyttäisi olevan. Eli yhtä/kahta pulloa tai kolmea ei edullisesti pysty tilaamaan. Miten nopea toimitus tuolta löytyy?\nMuuten on hyvän hintaset nesteet kyllä.\n30.05.12, 10:15 #11\nAlkuperäinen postaaja iVape:\nEdit: jäin sitten miettimään, että olisiko tää nyt kuitenkin jäädä kirjoittamatta, sillä monen menestyvän yrittäjän ura on alkanut pienestä ja sitten onkin kokemuksen kautta saatu aikaan jotain paljon suurempaa... Työlki ellää vaan kaupalla rikastuu!\nHyvä teksti. Kriittinen massa tosin on Tyhmä massa. Siksipä tuollainen hieno ledivilkkuu GS:kin brändäys menee perille.\nSähkötupangikaupassa tosin määrä alkaa jo korvata laadun kun jokainen huru-ukko ja akka perustaa oman pikku höyrykaupan.\nMutta kuten välillisesti totesit; yrittänyttä ei laiteta\nTsemiä vaan sille joka vielä uskaltaa hommaan ryhtyä.\n30.05.12, 10:42 #12\nAlle viikossa taisi saapua mun tiivisteet.\n30.05.12, 10:53 #13\nMä en tiedä onko täällä meidän temmellyskentällä enään tilaa uudelle kaupalle, mutta kokemuksesta voin sanoa, ettei näitä verkkokauppoja kuitenkaan ihan vasemmalla kädellä hoideta, varsinkaan jos haluaa pitää toimitusajat ja asiakaspalveluajat järkevissa ajoissa.\nTosin yksi vaihtoehto minkä näkisin, että harrastuspohjalla kannattaa lähetä koittamaan, ekaksi kehitellä maut kuntoon hiljaa itsekseen ja brändätä tuote kunnolla. Sen jälkeen makumaistiasia kaupoille ja koitat sitä kautta saada nesteesi maailmalle. Näin ainakin säästäisi sen miljuunan paketin lähettämisen ja toimitusajan pystyt pitämään suomalaisena tavarantoimittajana pienenä.\n30.05.12, 11:26 #14\nkahvila Veranta, Pori. Siel on pieni valikoima\n30.05.12, 19:12 #15\n21.5 tilattu, 23.5 kädessä.\n30.05.12, 19:39 #16\nOn kahvila, ei e-neste myymälä. Ymmärrän kyllä ajatuksesi Toivottavasti ymmärrät myös mitä tuolla lauseella tarkoitin\n02.06.12, 15:39 #17\nMites muuten näiden E-nesteiden myynnin kanssa. Onko kemikaali tai elintarvikevirastolla tai vastaavalla mitään sanomista nollanikotiinillisten E-nesteiden myynnistä? Lasketaanko ne elintarvikkeiksi vai mikä on se luokka mihin kuuluvat?\nSitä vaan mietin että miten tarkkaan etiketissä tulisi lukea tuoteselosteet ym. näin Suomen lakien/sääntöjen mukaan?\nEntä missä vaiheessa harrastetoiminta muuttuu yritystoiminnaksi? Onko mahdollista myydä E-nesteitä pienimuotoisesti ns. harrasteena omilla nettisivuillaan, hankkimatta Y-tunnusta?\nTuo Y-tunnuksen hankkiminen ja se epätieto minkälaisen paperisodan se aiheuttaa, jarruttavat itselläni ainakin E-nestekaupan perustamisen vakavampaa harkintaa melko kovasti.\n02.06.12, 18:38 #18\nToiminimen ja y-tunnuksen saat hyvinkin helposti ja hintaa oli muistaakseni jtn 60e, ei siihen vielä mitään massiivista paperisotaa tarvi aloittaa. Ja jos pitää liiketoiminnan pienimuotoisena (olisikohan ollut alle 6500/vuosi) niin ei tarvi olla edes ennakkoperintärekisterissä. Luvuista ja niiden paikkansapitävyydestä en mene mihinkään takuuseen enkä jaksa alkaa tarkistelemaan mutta lähellä ollaan aikakin O0\nJa tuosta myymäläbisnesideasta. Mielestäni siinä vaiheessa, kun yhdestä myymälästä saisi sekä laitteita että nesteitä laajan valikoiman, silloin touhussa olisi järkeä. Eiköhän meistä jokainen mielellään helpota elämäänsä ja keskitä hankintoja ja näinollen jos olisi myymälä esim helsingissä josta saisi laitteita moneen lähtöön ja samalla löytyisi jokaisen makuun nesteitä (nikotiinittomia siis tietenkin) niin tällöin konsepti voisi jopa toimia kun ainoa mikä pitäisi ulkopuolelta hankkia on se nikotiini jonka joutuu muutenkin tilaamaan muualta. Mutta tämmöiseen on mielestäni vielä hyvin pitkä matka ja suomen e-tupakoitsijat ovat vielä niin pieni kansanjoukko ja havautettuna ympäri maata että tarvitaan kyllä aikaa, yrittämistä, kovaa uskoa, pääomaa, median hyväksyntää e-savukkeelle ym ym että voisi toimia..\nMutta jos joku jaksaa yrittää ja pistää pystyyn yllä kuvaillun putiikin niin hieno homma ja täältä löytyy ainakin heti yksi asiakas O0\n02.06.12, 19:02 #19\nGreensmoke näyttäisi myyvän niconesteitä?\nedit. onko jokin sensurointi päällä kun huo linkit eivät toimi?\nNetissä kun näpyttelee nuo osoitteet, toimii.\n02.06.12, 19:18 #20\nlinkeissä o.n tilalla nollat..


Sonera X 18-25 -vuotiaille\nValitse Suomen luotetuin laajakaista – Sonera Laajakaista\nSonera Laajakaista tarjoaa nopeuden joka lähtöön, eikä laadukas netti käy kengurubensalla. Ja mikä parasta – kiinteässä laajakaistassa ei kaista lopu kesken, vaikka käyttäisit useampaa laitetta yhtä aikaa!Lisäksi Sonera on Suomen luotetuin internetoperaattori! Miksi et siis vaihtaisi Soneran kiinteään laajakaistaan?\nValitse tarpeisiisi sopiva nopeus\tHyvä netti perussurffailuun\n8–10 Mbit/sPerusnopealla liittymällä hoidat kätevästi päivittäisen sähköpostiliikenteen, verkkopankkiasiat, luet uutiset, shoppailet verkkokaupoissa ja etsit tietoa vaikka tulevasta lomakohteesta.\nNopeampi netti vauhdikkaaseen menoon\n24–100 Mbit/s Jos tarvitset nettiä vielä hieman vaativampaan surffailuun, kuten pelaamiseen ja videoiden katseluun, on Soneran huippunopeudet sopivia juuri sinulle!\nSonera on Suomen luotetuin internetoperaattori (Valittujen Palojen lukijatutkimus 2013).


Pakolaisten veneestä löytyi tuomittu Isis-terroristi\n10.11.2015 klo 21:52\nLibyasta Italiaan matkustanut Ben Nasr Mehdi sai tuomion terrorismista vuonna 2007.\nKuvan turvapaikanhakijoita pelastettiin Lampedusan saarelle elokuussa. Lokakuussa vastaavassa veneessä oli Italiasta karkotettu terroristi. EPA / AOP\nViime vuonna Italiassa vankilasta vapautettu ja maasta karkotettu tunisialainen Ben Nasr Mehd i, 38, yritti saapua takaisin Italiaan turvapaikanhakijaksi naamioituneena, kertoivat italialaisviestimet viikonloppuna.\nMehdi pidätettiin marraskuussa 2007 Italiassa osana Euroopan-laajuista antiterrorismioperaatiota. Hänet tuomittiin seitsemäksi vuodeksi vankeuteen terrori-iskun suunnittelusta ryhmälle, jolla oli yhteyksiä al-Qaidaan ja joka on myöhemmin liitetty Isisiin.\nVapauduttuaan viime vuonna vankilasta hänet karkotettiin Tunisiaan.\nViime kuussa Mehdi kuitenkin pyrki uudelleen Italiaan: hän oli Libyasta lähteneiden 200 turvapaikanhakijan joukossa, jotka pelastettiin Välimereltä Italian merivoimien aluksella Lampedusan saarelle lokakuun 4. päivänä.\nBen Nasr Mehdi sai seitsemän vuoden vankeustuomion Italiassa vuonna 2007.\nMehdi antoi viranomaisille tekaistun nimen Mohamed Ben Sar ja väitti hakevansa turvapaikkaa poliittisen vainon vuoksi. Hän kertoi haluavansa matkustaa Pohjois-Eurooppaan, missä hänellä oli sukulaisia.\nSormenjäljet kuitenkin paljastivat Mehdin todellisen henkilöllisyyden.\nHänet pidätettiin yhdessä kolmen muun miehen kanssa, joita epäillään ihmissalakuljetusten järjestämisestä. Epäiltyjä kuulusteltiin Sisiliassa Agrigenton kaupungissa.\nTämän jälkeen Mehdi karkotettiin jälleen Italiasta ja palautettiin tunisialaisviranomaisille. Italialaisviestinten mukaan italialaisviranomaiset yrittivät salata koko tapauksen, jotta maassa ei syntyisi paniikkia.\nAiemmin viranomaiset ovat sanoneet, että Mehdi on yksi vaarallisimmista terroreista, jotka ovat koskaan operoineet Italiassa. Häntä pidetään räjähdeasiantuntijana ja kontaktihenkilönä järjestöille, jotka rekrytoivat jihadisteja Syyriaan, Irakiin ja Afganistaniin.\nMehdin aiemman pidätyksen yhteydessä Novellarassa takavarikoitiin myrkkyjä, räjähteiden sytyttimiä sekä al-Qaidan sissisodan ohjekirjoja. Hän jäi kiinni 25 salakuuntelun ansiosta. Samassa antiterrorismioperaatiossa pidätettiin 13 algerialaista ja tunisialaista eri puolilla Eurooppaa.\nItalialaissyyttäjien mukaan ryhmä oli pannut Eurooppaan pystyyn militanttisoluja, jotka olivat rekrytoineet ja avustaneet itsemurhaiskijöitä Irakissa ja Afganistanissa. Mehdin päätehtävänä oli syyttäjien mukaan terrori-iskujen organisoiminen Lähi-itään.\nLähteet: The Independent, Daily Mail, The Telegraph


Teolliset kohteet - Coverit Oy\nNanopinnoitteet – Teolliset kohteet\nNasiolilla on verraton valikoima taloudellisia ja tehokkaita ratkaisuja yrityksille.\nNasiolin nanopinnoitteet ovat askeleen edellä pinnalle levitettäviä vaha- ja öljypohjaisia tuotteita, josta ne pyyhkiytyvät tai kuluvat pois. Nasiolin nanotuotteet sen sijaan läpäisevät pinnan ja yhdistyvät siihen, mikä varmistaa parhaan suojauksen, lianhylkivyyden ja korroosiosuojan. Perinteisten menetelmien korvaaminen nanopinnoitteilla nostaa tuotteiden arvoa tekemällä niistä ylivoimaisen kestäviä. Kun tuotteessasi on Nasiol-nanopinnoite, se tarkoittaa että sillä on uusia ainutlaatuisia ominaisuuksia, jotka tekevät tuotteestasi itse asiassa uuden tuotteen – olet lisännyt sen arvoa.\nSmart Silis -teknologia\nSmart Silis -teknologia takaa monien suojaavien ja kätevien ominaisuuksiensa ansiosta minkä tahansa pinnan pitkän säilyvyyden.\nItsestään puhdistuva: Tahrautumattomuus, likaantumattomuus, kovan veden aiheuttamien kalkkitahrojen esto ja helppo puhdistettavuus, jonka ansiosta kalliit pesut voidaan välttää kokonaan: aikaa, vaivaa ja rahaa säästyy.\nKorroosionkesto: Ulkona olevat rakenteet ovat alttiita luonnonvoimille, mutta eivät enää, kun niissä on Nasiol-nanopinnoite.\nNaarmuuntumattomuus: Kotien loppukäyttäjien ei tarvitse enää huolestua siitä, että raju käsittely vahingoittaa lasi-, keramiikka-, metalli- tai puupintoja. Yritykset voivat vakuuttaa asiakkailleen, että heidän tuotteensa eivät naarmuunnu helposti.\nVedenhylkivyys: Vesi ja kosteus aiheuttavat vaurioita pitkään vaikuttaessaan ja epämukavuutta käyttöhetkellä. Kalusteisiin ja tekstiileihin sumutettuina meidän vettä hylkivät nanopinnoitteemme suojaavat kummallakin tavalla – sekä tuotetta että sen käyttäjää.\nKemikaali- & UV-suojaus: Nasiol nanopinnoitteet antavat suojaa myös happoja ja muita haitallisia kemikaaleja vastaan sekä suodattavat tehokkaasti UV-säteitä. Tämä on mainio ominaisuus aurinkolaseissa, vaatteissa, ikkunoissa ja monissa muissa kohteissa.\nSmart Silis -teknologia voidaan räätälöidä ja kehittää nimenomaan teidän tuotteidenne tarpeisiin, erilaisille vaikeille pinnoille teollisessa mittakaavassa.\nREACH: Kaikki Nasiol-tuotteet ovat REACH testattuja.\nNasiol Teollisuus Tuotekatalogi (eng)\nREACH Testiraportti-Nasiol (eng)


Amelian unelma: Ihana vanha pulpetti\nLähettänyt marikan klo 22.31\nViherkumpu perjantaina, tammikuuta 22, 2010\nOi miten ihana! Itsekin samanmoista metsästäneenä olen ihan pulpetin vihreä kateudesta. Hurjan söpö!\nLaura perjantaina, tammikuuta 22, 2010\nOi, ihana!! Meillä on ollut tuommoinen (mutta yhdenistuttava) kotona ja nyt se on siskollani. Olisi kyllä ihanaa jos jostain löytyisi tuommoinen kohtuuhintaan...\nNina perjantaina, tammikuuta 22, 2010\nOn ihana ja kivan värinen. Hyvä ostos, ehdottomasti!\nmarikan perjantaina, tammikuuta 22, 2010\nOnko teillä mitään käsitystä siitä, mitä tuollaisista pulpeteista yleensä maksetaan? Mielestäni tein hyvät kaupat pulittaessani pulpetista 70 euroa. Ja nyt joku tietenkin tokaisee, että sinua on jymäytetty ;)\nkisu perjantaina, tammikuuta 22, 2010\nIhana! Joskus aiemmin olisin meille tuollaisen halunnut, mutta ei vaan kohdalle sattunut.\nTiina perjantaina, tammikuuta 22, 2010\nompa ihana!!! <3\nUuden Kuun Emilia perjantaina, tammikuuta 22, 2010\nTodella kaunis pulpetti! Eikä tosiaan tarvitse maalia. Ihana!!!\nHelena perjantaina, tammikuuta 22, 2010\nMä maksoin omastani 120 markkaa, muuta siitä toki on aikaa kulunut noin 15 vuotta...\nRilla lauantaina, tammikuuta 23, 2010\nIhana on. Rapistuneisuus vaan plussaa!\nMistä onnistuit löytämään?\nNanna lauantaina, tammikuuta 23, 2010\nAivan ihana pulpetti!!!\nmarikan lauantaina, tammikuuta 23, 2010\nRilla, huutokauppalöytö =)\nNonnukka sunnuntaina, tammikuuta 24, 2010\nOi oi, ihana pulpetti!\nRouva M sunnuntaina, tammikuuta 24, 2010\nYhdyn jonon jatkoksi huudahtelemaan kuinka ihanan löydön olet tehnyt :)\nHinnasta en osaa sanoa, mutta toisaalta kyllä noin ihanasta voi hieman maksaakin.. ?\nIida Emilia sunnuntaina, tammikuuta 24, 2010\nTosi IHANA ja värikin vallan täydellinen!!!\nMinä maksoin omastani 80 euroa, joka oli mielestäni ihan kohtuuhintainen, sillä olin pitkään katsellut pulpetteja huutonetistä, ja hinnat olivat reilusti yli 100 euron, eli hyvän löydön teit ;)\nKirjauduin lukijaksesi, jotta muistan aina uuden postauksen tullessa piipahtaa :)\nmarikan maanantaina, tammikuuta 25, 2010\nIhana kuulla, että muutkin, kuin minä tykkää tuosta pulpetista. Pikku mies taisi lakata tykkäämästä pulpetista, kun kantoi piirustustarpeensa sieltä pois. No, taitaa tuo pulpetti olla vielä vähän iso pojalle, ehkä sitten, kun on se oma huone, niin yltää istualtaankin piirtelemään pulpetissa ;).\nTervetuloa Iida Emilia lukijaksi, ja muutkin, jotka olette liittyneet lukijakaartiini. Teitä onkin jo paljon =).\nruuturaitaruusu tiistaina, tammikuuta 26, 2010\nSain tänään sinulta postia... kiitos paljon arpajaisvoitosta. Se on tosi hieno!\nAnonyymi maanantaina, syyskuuta 20, 2010\nItselläni myös saman tyylinen pulpetti,mutta varmastikkin vanhempi,ja oikein nuhruisen kulahtanut pähkinän värinen.. Huutokaupoissa noista yleensä saa huutaa useamman satasen,jos mielii saaha. Omani sain vuosia sitten vanhalta mummelilta...kuulemma hänenkansakoulun aikainen..eli on VANHA. Kivasti siinä on myös sisäpuolelle kirjailtu pieniä mietteitä siihen aikaan..:) :) Eli voinpa sanoa,että EI OLE MYYNNISSÄ;EIKÄ TULE OLEMAAN..:) :) Älkää hävittäkö,jos tolasen joskus satutte saamaan..\nKustaava perjantaina, kesäkuuta 03, 2011\nMihinkäs pulpettia voi käyttää, jos koululainen on kasvanut siitä yli?


Telematiikan avulla järjestystä ja joustavuutta VT 12 Lahden eteläiselle kehätielle - Hollola\nTelematiikan avulla järjestystä ja joustavuutta VT 12 Lahden eteläiselle kehätielle\nTelematiikka on informaatioteknologian ja automatiikan yhdistämistä erilaisiksi järjestelmiksi. Liikennetelematiikassa näitä järjestelmiä ovat esimerkiksi liikenteenohjausjärjestelmät, liikennevalot ja -kamerat sekä automaattisesti päivittyvät opasteet. Niiden avulla teitä voidaan seurata ja liikennettä ohjata reaaliajassa.\nVt 12 Letke -hankkeessa käytössä uudenlaista telematiikkaa\nVt 12 Lahden eteläinen kehätie -hankkeessa telematiikkaa hyödynnetään laajasti. Sitä rakennetaan kaikkiin hankeosiin (1A, 1B ja 2), mutta sen käyttö tulee painottumaan kehätien Lahden päähän, jossa on useita eritasoliittymiä Lahden katuverkkoon sekä tunneleita. Liikennekamerat ja liikenteen automaattiset mittausasemat ovat tieliikennekeskuksen silmät tien päällä ja tunnelissa. Häiriöt liikenteessä todetaan helposti ja niihin pystytään reagoimaan nopeasti. Tiesääasemilla sääolosuhteita ja liukkautta mitataan tarkasti. Niistä ilman ja tien lämpötila päivittyy myös tiedotusopasteisiin. Kaikki tämä tähtää liikenteen turvallisuuden ja sujuvuuden parantamiseen.\nAutomaattisesti päivittyvät rajoitukset ja opasteet\nTavalliselle autoilijalle telematiikka näyttäytyy erilaisina muuttuvina tiedotusopasteina sekä vaihtuvina nopeusrajoituksina. Liikenteessä autoilijoita auttavat myös kaistaopasteet, kiertotieopasteet sekä tietysti liikennevalot. Autoilijat voivat myös kätevästi seurata kamerakuvaa Liikenneviraston sivuilta hahmottaakseen ruuhkatilanteet sekä vallitsevat sääolosuhteet.\nTulevaisuudessa entistä valistuneempia reittivalintoja ja energiasäästöjä\nCaverion Suomi Oy toteuttaa kehätien tunneleiden tekniset järjestelmät. Matti Poutanen, Caverionin tie-, telematiikka- ja tunnelihankkeista vastaava projektipäällikkö arvelee, että tulevaisuudessa telematiikka helpottaa liikenteen toimivuutta yhä enemmän. Liikenteen todellinen sujuvuus saadaan reaaliajassa autoilijoille esim. tiedotusopasteilla sekä auton tai puhelimen sovellusten kautta. Valistuneilla reittivalinnoilla ruuhkatilanteet saadaan kierrettyä. Lisäksi häiriötilanteiden havainnointi parantuu: virhehälytysten määrä vähenee ja havainnoitavien alueiden määrä kasvaa. Tulevaisuudessa tieverkostoa voidaan myös järkeistää esimerkiksi muuntelemalla tievalaistusta liikenteen määrän mukaan, minkä avulla sähköä voidaan säästää\nJulkaistu: 14.11.2018 12.59


Saarna 5. sunnuntai Pääsiäisestä 17.5.2020 (Rukoussunnuntai, kaatuneitten muistopäivä) - Tammelan seurakunta\nEvankeliumi Matt. 6: 5-13\nJos sinulla on lapsia, tiedät tai varmaan muistat, miten lapsi ilmaisee tarpeitaan vanhemmalleen. Ihan pieni sylilapsi ei osaa oikeastaan muuta kuin itkeä ja näin ilmaista, että hän tarvitsee jotain – hoitoa, läheisyyttä, ravintoa tai vaikkapa vain vanhemman rauhoittavaa ääntä. Hieman vanhempi lapsi osaa jo ilmaista itseään sanoilla: isä (tai äiti), minulla on kylmä. Minua väsyttää. Minulla on nälkä. Tai tämä hyvin usein kuultu toteamus: minulla ei ole mitään tekemistä. Lapsella on myöskin tarve, että vanhemmat kiinnittävät häneen huomiota; isä (tai äiti), katso minua, osaan tehdä tällaista ja tällaista. Lapsi tarvitsee turvallisten rajojen lisäksi huomiota, kannustusta ja rohkaisua. Lapsella on myös luontainen luottamus siihen, että vanhempi rakastaa häntä ja tahtoo toimia hänen parhaakseen.\nTässä vuorisaarnan kokonaisuuteen kuuluvassa evankeliumitekstissä Jeesus opettaa meille, että saamme lähestyä taivaallista Isäämme rukouksessa samalla tavalla kuin pieni lapsi lähestyy vanhempaansa omissa tarpeissaan. Saamme myös pienen lapsen lailla uskoa, että taivaallinen Isä kuulee rukouksemme - eihän Jeesus muuten opettaisikaan meitä rukoilemaan.\nJeesus opettaa, että meidän tulee rukoilla “hengessä ja totuudessa” (Joh 4: 24), ei vain ulkonaisen tavan vuoksi tai näyttääksemme hurskauttamme muille. Rukouksen tulee olla nimenomaan sydämen puhetta Jumalalle, ei vain sanojen latelua. Ajatus ja mielentila on sanoja tärkeämpää, ja lopulta on niin, että rukouskin on Jumalan vaikutusta meissä, mihin apostoli Paavalikin viittaa Uuden testamentin lukukappaleessa (Room. 8: 26): “Emmehän tiedä, miten meidän tulisi rukoilla, että rukoilisimme oikein. Henki itse kuitenkin puhuu meidän puolestamme sanattomin huokauksin.”\nPuhuttuaan opetuslapsilleen oikeasta mielentilasta heidän rukoillessaan Jeesus opettaa heille tutun Isä meidän -rukouksen. Jo rukouksen vakiintuneen nimen “Isä meidän” mukaisesti meillä on Isä, joka huolehtii meistä niin kuin vanhempi huolehtii lapsestaan. Meistä kukaan ei ole täydellinen vanhempi, mutta vanhemmuudelle on tyypillistä ajatella lapsen parasta. Vielä enemmän taivaallinen Isä ajattelee parastamme, ja näin Jeesus kehottaa meitä myöskin uskomaan. Meistä kukaan ei ole täydellinen vanhempi, mutta Jumala taivaallisena Isänämme on täydellinen. Siksi meidän on hyvä luottaa siihen, että hän pystyy suunnittelemaan elämämme kulun meidän parhaaksemme, paremmin kuin itsekään osaisimme suunnitella.\nSe, että Jumala ajattelee parastamme, ei tarkoita kuitenkaan sitä, että elämä olisi aina helppoa. Siihen kuuluu myös vaikeita asioita, ja tämän nyt koronavirusepidemian myötä koko ihmiskunta kokea. Saamme kuitenkin uskoa, että vaikka Jumala antaa meille vaikeitakin aikoja, kaikki elämässämme tapahtuu lopulta meidän parhaaksemme. Tämän saivat kokea myös suomalaiset sotilaat, jotka taistelivat rintamalla itsenäisyytemme puolesta. Vaikeuksienkin jälkeen Jumala johti asiat lopulta hyvin ja kansamme parhaaksi. Sotien aikana varmasti myös sekä kodeissa että rintamalla rukoiltiin paljon.\nIsä meidän -rukouksessa pyydämme: “Tulkoon sinun valtakuntasi. Tapahtukoon sinun tahtosi.” Miksi Jeesus opettaa meitä rukoilemaan näin? Siksi, että Jumalan tahto on parasta, mitä meille voi tapahtua. Luottaminen Jumalan hyvään tahtoon ei kuitenkaan nyt ole helppoa. Saatamme kysellä: miten meidän ja yhteiskuntamme käy? Huolehtiiko Jumala meistä? Riittäkö jokapäiväinen leipä? Jumalaa etsivän ihmisen mielessä voi myös olla kysymys: onko Jumala minulle armollinen? Tähän me saamme luottaa Raamatun sanan perusteella. Jumala on niin hyvä, että hän lähetti tänne ainoan Poikansa kärsimään ja kuolemaan meidän puolestamme, jotta me voisimme saada syntimme anteeksi.\nIsä meidän rukouksessa pyydämme ensin, että Jumalan tahto tapahtuisi ja vasta sen jälkeen pyydämme itsellemme jokapäiväistä leipää. Miksi näin? Siksi, että silloin kun Jumalan tahto tapahtuu, ajallisetkin asiat järjestyvät. Vanhempina emme aina ole johdonmukaisia kasvattajia, mutta Jumala on johdonmukainen. Hän on luvannut huolehtia meistä ja hän ei ota lupaustaan pois. Isä meidän -rukouksessa pyydämme myös syntien anteeksiantamusta. Tämän Jumala lupaa meille sanassaan, ja hän ei ota tätä lupaustaan pois silloinkaan, kun me harhailemme. Isän kodin ovet ovat auki sille, joka katuu ja tahto palata ja sille, joka on ehkä kauankin etsinyt, mutta ei ole löytänyt. Ne ovat auki sinullekin. Siksi saat uskoa syntisi anteeksi Jeesuksen nimessä ja veressä.\nEvankelista Matteus käyttää tekstissä sanan “synti” sijasta sanaa “velka”. Me kaikki tiedämme, mikä on velka. Monilla meistä on esimerkiksi asuntolainaa tai autolainaa eli siis velkaa. Velan luonteeseen kuuluu, että se on kerran maksettava pois. Syntivelkamme maksun on Vapahtaja suorittanut Golgatan ristillä ja sen ansiosta meillekin, kun uskomme, aukeavat ovet Jumalan valtakuntaan jo tässä elämässä, mutta kerran myös Isän ikuisen kodin portit.